Туркманистонда Ўзбекистонга электр энергия экспортини оширувчи электростанция ишга туширилди — Sof.uz\nТуркманистонда Ўзбекистонга электр энергия экспортини оширувчи электростанция ишга туширилди\n5.09 09:05 47 Texnologiya\n3 сентябрь куни Туркманистоннинг Лебап вилоятида қуввати 432 мегаватт бўлган газ турбинали электростанция ишга туширилди.\nТаъкидланишича, бу Марказий Осиё мамлакатларига, жумладан, Афғонистон, Ўзбекистон ва Қирғизистонга электр энергияси етказиб бериш ҳажмини оширади.\nМазкур объектнинг очилиш маросимида Туркманистон Бош вазири ўринбосари Чаримират Пурчеков ва Япониянинг Иқтисодиёт, савдо ва саноат вазири Киёси Эдзима иштирок этган.\nЛойиҳа Туркманистон Энергетика вазирлигининг “Туркманэнерго” давлат корпорацияси томонидан хорижий ҳамкорлар — Sumitomo Corporation ва Mitsubishi Power Ltd (Япония), Rönesans Holding (Туркия) компаниялари билан амалга оширилган.\nЭлектростанция Япониянинг машҳур Mitsubishi Power Ltd компаниясининг газ турбиналари билан жиҳозланган бўлиб, бундай технологиялар мамлакат электр энергетикаси тарихида биринчи марта қўлланилмоқда. У ерда ҳар бири 144 мегаватт қувватга эга учта газ турбина генератори ўрнатилган.\nБунгача Туркманистондаги барча газ электростанциялари Американинг General Electric компаниясининг турбиналари билан жиҳозланган.\nБугунги кунга келиб, Туркманистонда ишлайдиган барча электростанцияларининг умумий қуввати 6511 мегаваттни ташкил этади.


Мақолалар мазкур саъна бўйича сараланган: Пятница, 16 Октябрь 2015\nПятница, 16 Октябрь 2015 16:20\nЖаҳон пахта бозорининг энг муҳим тадбири\nКеча Тошкент шаҳрида Президентимиз Ислом Каримов ташаббуси билан ўн биринчи марта ўтказилаётган Халқаро Ўзбекистон пахта ва тўқимачилик ярмаркаси ўз ишини бошлади.\nПятница, 16 Октябрь 2015 16:13\nВатанга садоқат ва муҳаббат изҳори\nАжойиб халқимиз бор-да! Юрт кезиб, турли ёшдаги кишилар билан суҳбатлашганда, уларнинг шундай самимий фикрларини эшитасизки, беихтиёр шу жонажон Ватан фарзанди эканлигингиздан хурсанд бўлиб кетасиз. Уларнинг аксарияти оддий кишилар, бироқ ҳаётдан ўзларига хос салмоқли хулосалар чиқаришган.\nПятница, 16 Октябрь 2015 16:10\nФранцуз сайёҳлик компаниялари: «Барча эътиборимизни Ўзбекистонга қаратишга қарор қилдик»\nМамлакатимизда сайёҳлик соҳасини ривожлантириш учун улкан имкониятлар мавжуд. Мазкур тармоқ тараққиёти республикамизнинг қулай жуғрофий жойлашуви, иқлими ва табиий ресурслари, шунингдек, халқимизнинг бой тарихий-маданий мероси билан бевосита боғлиқдир.\nПятница, 16 Октябрь 2015 16:09\nУч минг киши иш билан таъминланди\nОлтинсой туманида меҳнат ярмаркаси ташкил қилинди. Мазкур тадбирда 60 дан зиёд ташкилот ва корхоналар 327 та бўш иш ўрни билан қатнашди.\nСамарқандда гуллар байрами\nСамарқанд шаҳридаги вилоят ўлкашунослик музейида “Гулла, азиз Самарқандим!” деб номланган байрам тадбири ўтказилди. Унда турли гул намуналари, умумтаълим мактаблари ўқувчилари томонидан чизилган расмлар ва безаклар кўргазмаси намойиш этилди.\nПятница, 16 Октябрь 2015 16:06\nБухорода ёшлар учун спорт ва санъат байрами ташкил этилди. Ўғил-қизларни она-юртга муҳаббат руҳида тарбиялаш, улардаги ватанпарварлик туйғуларини янада мустаҳкамлаш каби олижаноб мақсадлар кўзда тутилган анжуманда Олот, Қоракўл ва Ромитан тумани ёшлари фаол қатнашди.\nПятница, 16 Октябрь 2015 16:05\nПятница, 16 Октябрь 2015 16:04\nПрезидент Иcлом Каримов Қозоғистонга келди\nКЎКШЕТАУ, 15 октябрь. ЎзА махсус мухбири Анвар БОБОЕВ хабар қилади.


Террорчилар Ватиканда теракт қилмоқчи\nИШИДга алоқадаор террорчилик гуруҳи Рождество арафасида Ватиканга ҳужум уюштирилишини айтдилар. Бу ҳақида Буюк Британиянинг «Catholic Herald» нашри Яқин Шарқдаги ОАВни ўрганиш институтига (MEMRI) таяниб маълум қилди.\nФаластинда президент сайлови бўлади\n2018 йилнинг охиригача Фаластинда парламент ва президент сайловлари бўлиб ўтади.\nБосмахона ходим ва ходималари тақдирландилар\nАввалроқ маълум қилганимиздек, бугун 25 ноябр куни Шайх Муҳаммад Содиқ Муҳаммад Юсуф ҳазратларининг «Ислом тарихи» номли китоблари тақдимоти бўлиб ўтди.\n«Ислом тарихи» китобининг тақдимоти бўлиб ўтди\n2017 йилнинг 25 ноябр куни Шайх Муҳаммад Содиқ Муҳаммад Юсуф ҳазратларининг «Ислом тарихи» номли 2 жилдлик китобининг кенг доирадаги тақдимот маросими бўлиб ўтди. Тадбирга нуфузли диний ташкилотлардан меҳмонлар ва ҳурматли устозлар ташриф буюришди.\nСурия мухолифати Асадга талаблар қўйди\nСаудия Арабистони пойтахтида бўлиб ўтган Сурия мухолифати музокаралари бўйича Ар-Риёд Олий қўмитаси мажлисида якуний баёнот қабул қилинди.\nАҚШнинг аралашуви Яқин Шарқдаги муаммоларнинг сабабидир\nСочида Россия ва Судан президентларининг учрашуви бўлиб ўтди.\nРецидивист маҳбуслар Ислом туфайли нақадар ўзгарганларини айтиб бердилар\nСобиқ байкер Робби Маэстрацци бир неча бор судланган ва қамалган, аммо бундан 5 йил аввал унинг ҳаёти тубдан ўзгариб кетди.\nСочидаги саммит Сурия муаммосини бартараф этишда муҳим қадам бўлади\nТеҳрон, Анқара ва Москва Сурияда тинчлик ўрнатиш йўлларини излаш учун ўзаро бирлашдилар.\nИстанбулда Helal EXPO кўргазмаси иш бошлади\nИстанбулда Ислом ҳамкорлиги ташкилоти (ИҲТ)нинг бешинчи кўргазмаси Helal EXPO ва Бутунжаҳон Ҳалол саммити иш бошлади.


17 январ 2021, Тошкент вақти: 18:11\nСамарқанддаги йўлбарслар хиëбони\n"Йўлбарслар хиëбони" акс этган видео бундан икки ой муқаддам Озодлик мухбири томонидан тасвирга олинган.\nЎзбекистон Бош вазири Шавкат Мирзиёев 1 сентябрь куни тушдан кейин фавқулодда Самарқандга келди. Озодлик мухбирларига кўра, Самарқанддаги Улуғбек обсерваториясидан Сиёб бозоригача бўлган ҳудудга машиналар киритилмаяпти, йўллар ҳамма томондан ёпиб қўйилган. Шоҳи Зинда мақбараси атрофида ғишт ташиётган юк машиналари кузатилган.\nОзодликнинг мобиль мухбирлари Самарқанд шаҳрида 1 сентябрь куни тушдан кейин кучли милиция нарядлари пайдо бўлгани ҳақида маълум қилди.\n1 сентябрь байрам тунида "Йўлбарслар хиëбони" шошилинч равишда ювилмоқда.\nҲокимият тизимларидаги Озодлик манбасига кўра¸ шаҳарга тушдан сўнг Бош вазир Шавкат Мирзиëев келган.\nШавкат Мирзиёевнинг 1 сентябрь куни тушдан сўнг фавқулодда Самарқанд шаҳрига келганини Озодликнинг шаҳар ҳокимиятидаги манбаси тасдиқлади.\n“Улуғбек обсерваториясидан Сиёб бозоригача бўлган барча йўллар ёпилган, фақат ўша ҳудудда яшайдиган аҳоли киритилаяпти, бошқа ҳеч ким, машиналар ҳам қўйилмаяпти. Бош вазир ҳозир ҳам шу ерда”, деди Тошкент вақти кечқурун соат 8 да боғланган расмий манба.\nСамарқанддаги Озодликнинг мобил мухбири Шоҳи Зинда мақбараси атрофида катта юк машиналари ғишт ташиётганига гувоҳ бўлганини айтади.\nБу юк машиналари¸ гувоҳларнинг билдиришича¸ Гўри Амирга туташ "Йўлбарслар хиëбони" да ҳам ҳам кузатилган.\nБевосита воқеа жойидан хабар берган Озодлик мухбирининг таъкидича¸ Регистондан Бибихоним мақбарасигача бўлган ҳудуд¸ хусусан¸ "Йўлбарслар хиëбони" ва Тошкент кўчасида қоронғу тушганига қарамасдан юзлаб тозаловчи ишламоқда.\nАйни шундай¸ Озодлик суҳбатлашган самарқандликлар президент Ислом Каримов туғилиб-ўсган Чорраҳа маҳалласидаги "Чорраҳа" масжидининг фавқулодда ювиб-таралаëтганига бевосита гувоҳ бўлганларини айтишди.\nШошилинч: Бош вазир Шавкат Мирзиёев фавқулодда Самарқандга келди¸ шаҳар тунда ювиб-таралмоқда\nОзодлик манбалари Тошкент вақти билан соат 23да Ислом Каримовнинг яқинлари яшайдиган маҳалланинг "Чорраҳа" масжидига элтадиган йўллар шошилинч асфальт қилинаётганини айтдилар.\nЧорраҳа масжиди атрофидаги йўллар шошилинч ярим тунда асфлат қилинмоқда\nҲокимият манбалари ҳозирда Тошкент кўчасида жойлашган "Йўлбарслар хиëбони"нинг пиëдалар учун ëпилгани ҳақидаги маълумотни тасдиқлади.\nОзодликнинг Ўзбекистон куч ишлатар тизимларига яқин манбаси¸ Тошкентдан кўп сонли милиция ходимлари Самарқандга юборилганини билдирди.\nАйрим манбалар¸ республика даражасидаги раҳбарлар¸ қолаверса вилоят ҳокимларига ҳам 1 сентябрь кечқурун Самарқандга етиб келиш ҳақида айтилганини хабар қилди.\nЎзбекистон президенти Ислом Каримов мияга қон қуюлиш ташхиси билан стационар даволанишда қолаëтган бир пайтда¸ мамлакат ижроия ҳокимиятидаги асосий шахс Бош вазир Шавкат Мирзиëевдир.\nСамарқандда Йўлбарслар хиëбони ва шаҳар марказий кўчалари тозаланмоқда\nЎзбекистон Вазирлар Маҳкамаси 28 август куни эълон қилган баëнотда президент Ислом Каримовнинг бетоблик боис стационар даволанишда эканини билдирди.\nУнинг эртасига Каримовнинг кенжа қизи Лола Каримова-Тиллаева Instagram ва Facebook саҳифаси орқали отасининг мияга қон қуйилиш ташхиси билан реанимацияга ётқизилганини билдирди.\nҲозирга қадар Ўзбекистон расмийлари мамлакат 1-президенти саломатлигига оид бирор маълумот эълон қилмади.


Жоанна Лиллис: Мирзиёев Ўзбекистон имиджини яхшилашни истайди - BBC News O'zbek\nЖоанна Лиллис: Албатта, Шавкат Мирзиёев мамлакат президенти бўлган 1 йил давомида биз Ўзбекистонда катта ўзгаришларнинг гувоҳи бўлдик. Президент Мирзиёев жуда кўп нарсаларни ўзгартирди. У оммавий ахборот воситаларига кўпроқ эркинлик берди. Биз жамиятда ҳали ҳам айрим чекловлар сақланиб қолаётганини кўрсак-да, Президент Мирзиёев Ўзбекистонда мавжуд бўлган муаммоларни очиқ муҳокама қилишга йўл очиб берди. Биз яхши эслаймиз, илгари Ўзбекистонда айрим муаммоларнинг борлиги ҳақида матбуотда гапириб бўлмас эди. Ҳозирга келиб биз буни ўзбекистонликлар ижобий қабул қилаётганларини кўрмоқдамиз. Оддий одамларнинг ўзлари муаммоларни кўтариб чиқмоқдалар. Бугунга келиб Интернет социал тармоқлари ва бошқа жойларда муаммолар муҳокама қилинаётганини кўриш мумкин. Иқтисодиёт соҳасида ҳам Шавкат Мирзиёев кўп ўзгаришларга қўл урди. Мисол учун, валютанинг "қора бозор"ини йўқ қилиш мақсадида қарор қабул қилди. Ҳозир ўзбеклар банкдан нақд валютани сотиб ололмасалар-да, валюта бозори олдингига нисбатан эркин фаолият юритаяпти. Президент Мирзиёев иқтисодий соҳани жуда фаол ислоҳ қилаяпти. Бироқ сиёсий ислоҳотларга эҳтиёткорлик билан ёндашяпти.\nБи-би-си: Айни пайтда Президент Мирзиёев сиёсатига икки хил баҳо берилаётганини кўриш мумкин. Яқинда Ўзбекистонда бўлиб қайтган Би-би-си мухбири маҳаллий инсон ҳуқуқлари фаолининг шундай фикридан иқтибос келтирди: "кўпчилик бўлаётган ушбу эркинлаштиришлар косметик характерга эга ҳамда сармоялар ва кредитларни қўлга киритиш, чекловларни олиб ташлаш эвазига демократия кўринишини ясаш учун қилинмоқда деган хавотирда". Биз суҳбатлашган бошқа бир сиёсий таҳлилчи фикрича, Президент Мирзиёев ҳокимиятга келар экан, вазиятнинг инқирозли эканини жуда яхши билган ва Ўзбекистон ўз халқининг потенциалини ишга солиб мамлакат ривожланиш рельсига ўтиб олмаса эртами-кечми аниқ ижтимоий-сиёсий портлаш рўй беришини яхши англаган. У демократик ислоҳотларни чин дилдан истайди, бироқ жамиятдаги ўзгаришларни хоҳламайдиган консерваторлар Президент Мирзиёев ислоҳотларига тўсқинлик қилмоқдалар. Сиз бу ҳақда қандай фикрдасиз?


Шавкат Мирзиёев бюджет ва экспорт тушумлари буйича видеоселектор ўтказди | Qalampir.uz\nШавкат Мирзиёев бюджет ва экспорт тушумлари буйича видеоселектор ўтказди\nЖамият\t05 Апрель 2019 09:02 4803\nЖорий йилнинг 4 апрель куни Ўзбекистон Республикаси Президенти Шавкат Мирзиёев раислигида 2019 йилнинг биринчи чораги якунлари бўйича Давлат бюджетига тушумлар ва экспорт прогнозлари ижроси натижадорлиги ҳамда биринчи ярим йиллик учун белгиланган кўрсаткичларнинг сўзсиз бажарилишини таъминлаш юзасидан видеоселектор йиғилиши бўлиб ўтди.\nБиринчи чоракда мамлакат бўйича бюджет тушумлари тўлиқ ҳамда ўтган йилнинг мос даврига нисбатан 2 баробар кўп бажарилди. Чорак якуни бўйича маҳаллий бюджет даромадлари режага нисбатан 1 триллион 253 миллиард сўм ортиғи билан бажарилиб, ҳудудлар ихтиёрида ўтган йилнинг мос даврига нисбатан 1,5 баробар кўп маблағ қолди.\n"Маҳаллий бюджетда қанча кўп даромад бўлса, долзарб ижтимоий масалаларни шунча тезкорлик билан ҳал қилиш мумкин", деди давлат раҳбари.\nҚўшимча маблағлар, жумладан, Бешта ташаббус, “Обод қишлоқ”, “Обод маҳалла”, “Ичимлик суви”, “Ҳар бир оила - тадбиркор” каби давлат дастурларини жойларда тизимли амалга ошириш, аҳоли даромадларини кўпайтириш ва ҳаётини яхшилаш учун зарур бўлади.\nПрезидент Шавкат Мирзиёев ушбу вазифанинг аҳамиятини ҳамма раҳбар ҳам бирдек англаб етмаётганини кескин танқид қилди. Жумладан, бюджетга тушумлар прогнози 9 туман ва шаҳарда бажарилмаган.\nАйниқса, Тошкент шаҳрининг ўн битта туманидан еттитасида тушумлар прогнози бажарилмаган. Ушбу туманлар солиқ инспекциялари раҳбарлари лавозимларидан озод этилди.\nПрезидент солиқ ислоҳотларини самарали амалга ошириш учун ҳукумат олдида жуда кўп вазифалар турганини таъкидлади.\nЖумладан, жорий йилдан бошлаб қўшилган қиймат солиғи тўловчилари сони қарийб 5 бараварга ошган. Лекин, қўшилган қиймат солиғини ҳисоблашнинг самарали ва содда механизмлари самарали ташкил этилмагани сабабли ушбу тизимга ўтган 26 мингта корхонадан 9 мингтаси тегишли солиқ ҳисоботларини топшира олмаган.\nПрезидент бу борадаги ишлар натижалари мутлақо қониқарли эмаслигини таъкидлади. Шу сабабли бу борада қабул қилинган дастурий чораларни жонлантириш топширилди.\nСавдо-саноат палатаси, Бизнес-омбудсманга ҳокимликлар билан биргаликда фаолиятини тўхтатган тадбиркорлар билан учрашувлар ўтказиш ва фаолиятини тиклашда уларга кўмаклашиш вазифаси юклатилди.\nЙиғилишда мамлакатнинг экспорт салоҳиятини оширишга қаратилган чоралар ҳам муҳокама қилинди.\nИккинчи чоракда ўтган чоракка нисбатан 1,1 миллиард долларга кўп экспортни амалга ошириш вазифаси турганлиги қайд этилди. Жумладан, апрель-июнь ойларида ҳокимликлар биринчи чоракка нисбатан 3 баробар кўп мева-сабзавот маҳсулотлари экспортини таъминлаши зарур.\nДавлат раҳбари айрим соҳа ва тармоқ мутасаддилари ва ҳудудлар раҳбарларини бу борада мавжуд имкониятлар тўлиқ ишга солинмаётгани учун кескин танқид қилди.\nЭкспортбоп маҳсулотлар бўйича қандай устунлик жиҳатлар мавжудлиги, қайси ҳудудда қандай маҳсулот етиштириш ва қаерга экспорт қилиш мақсадга мувофиқлиги бўйича қисқа муддатда амалий таклифлар ишлаб чиқишга топшириқ берилди.\nЙиғилишда таъкидланганидек, экспорт қилинаётган товарларни божхонада расмийлаштириш, товарлар учун назорат идораларидан рухсат олишни соддалаштириш бўйича қатор вазифаларни ҳал этиш лозим. Мисол учун, мамлакатда экспорт ҳужжатларини расмийлаштириш 96 соат вақт олса, хорижда бунга 12 соату 20 дақиқа кетади, холос.\nШу муносабат билан Вазирлар Маҳкамасига экспорт-импорт операцияларига рухсат берувчи идораларни жалб қилган ҳолда ташқи иқтисодий фаолият билан боғлиқ давлат хизматларини қамраб олувчи “Ягона дарча” тизимини жорий этиш топширилди.\nПрезидент экспортбоп қишлоқ хўжалиги экинларини жойлаштириш ва маҳсулот етиштиришнинг прогноз ҳажмлари ижросини тўлиқ таъминлаш лозимлигини алоҳида таъкидлади.\nЭкспорт бозорларида мамлакат ўрнини мустаҳкамлаш мақсадида мева-сабзавотчиликка ихтисослашган Ғаллаорол, Зомин, Булунғур, Ургут, Қибрай, Паркент, Олтиариқ туманлари ва Қувасой шаҳрида ташкил этилаётган қишлоқ хўжалиги бирлашмалари фаолиятини самарали йўлга қўйиш зарур.\nШунингдек, “Ўздавкарантин” инспекциясига гилос, ўрик, олча каби бозори чаққон меваларни хорижий бозорларга фаол кириб боришини таъминлаш мақсадида чет эл карантин хизматлари билан музокаралар ўтказиб, экспортчилар учун қулай шароитлар яратиш чораларини кўриш топширилди.\nТранспорт-логистика харажатларининг юқорилиги мамлакат экспорт салоҳиятини оширишга салбий таъсир кўрсатаётгани таъкидланди. Ушбу муаммони ҳал этиш йўлидаги биринчи қадам сифатида жорий йил февраль ойида юртга импорт қилинадиган вагонлар божхона божларидан озод қилинди.\nБу борада Транспорт вазирлигига мева-сабзавот маҳсулотлари экспортини амалга оширишда темир йўл транспортининг имкониятларидан кенг фойдаланиш, “ягона дарча” тамойили асосида соддалаштирилган механизмни жорий этиш вазифаси қўйилди.\nБундан ташқари, юк транспорти паркини кескин ошириш учун ишлаб чиқарилганига 4 йилдан ошмаган автомобиль транспорт воситаларини сотиб олиш учун кредитлаш тизимини жорий этиш бўйича таклиф киритишга топшириқ берилди.\nЙиғилишда ҳар бир тармоқ ва ҳудуд раҳбари экспортдан тушумлар барқарор ва ўз вақтида келиб тушиши учун шахсан жавобгар экани белгилаб қўйилди.\nвидеоселектор Шавкат Мирзиёев\n17 Апрель 16:36 53793\n18 Апрель 17:04 47320\n17 Апрель 11:01 38495\n19 Апрель 17:22 34098\n17 Апрель 20:05 23838


Исроил расмийлари, кеча Қуддус шаҳри ёнида яҳудийлар машинасини ўққа тутган фаластинликлар жазоланмагунича Иордан дарёсининг ғарбий соҳилидан ҳарбийларни чиқариш амалиёти тўхтатилишини маълум қилдилар.\n03 март 2021, Тошкент вақти: 22:31\nавгуст 04, 2003\nМаълумотларга кўра, машина ўққа тутилиши натижасида уч бола ва бир аёл яраланган. Ҳодиса учун жавобгарликни “Ал-Ақса мазлумлари” гуруҳи ўз зиммасига олган.\nАйни пайтда Исроил расмийлари яна бир қанча фаластинлик маҳбусни озод этиш ҳақидаги қарорни қайта кўриб чиқиши мумкинлиги ҳақида огоҳлантирмоқда.\nФаластин мухторияти расмийлари яҳудий оиласи кетаётган машинанинг ўққа тутилиши ҳолини кескин танқид остига олдилар, шу билан бирга, Исроил бундай воқеаларни ҳарбийларни чиқариш амалиётини тўхтатиш учун баҳона сифатида ишлатмаслиги лозимлигини такидлаб ўтдилар.\nБугун ғарбий соҳилдаги Тулкарм шаҳри ёнида бир фаластинлик ўлдирилди. Малум бўлишича у Исроил ҳарбий обектлари ёнига бомба ўрнатишга уринган. Маълумотларга кўра ўлдирилган фаластинлик “Ал-Ақса мазлумлари” гуруҳи вакили бўлиб, айни ҳолат гуруҳ аъзоларининг Исроилликларга ҳужум қилмаслик ҳақидаги келишувга амал қилмасликлари ҳақида баёнот эълон қилишларига туртки берган.


Евроосиё-2019: паррандачилик соҳасининг истиқболлари\nЖорий йилнинг 26 ноябрь куни Ўзбекистон Республикаси Инновацион ривожланиш вазирлигининг бевосита ҳамкорлиги билан Тошкент шаҳрида паррандачиларнинг “Евроосиё – 2019“ учинчи халқаро форуми бўлиб ўтди.Жорий йилнинг 26 ноябрь куни Ўзбекистон Республикаси Инновацион ривожланиш вазирлигининг бевосита ҳамкорлиги билан Тошкент шаҳрида паррандачиларнинг “Евроосиё – 2019“ учинчи халқаро форуми бўлиб ўтди.\nТадбирда Осиё, Европа, Шимолий Америка, Яқин Шарқ мамлакатларидан таҳлилчилар, парранда етиштириш учун материаллар, жиҳозлар, озуқа қўшимчалари, ветеринария препаратлари ишлаб чиқарувчи 40 га яқин компания вакиллари иштирок этди.\nПаррандачилик етти хазинанинг бири. Давлатимиз томонидан тармоқни ривожлантириш, соҳага илм-фан ютуқларини жорий этиш, ишлаб чиқаришга инновацион ёндашишга устувор эътибор қаратилмоқда. Ишлаб чиқаришни кенгайтириш ва экспортга йўналтирилган маҳсулот ассортиментини ошириш бўйича изчил чора-тадбирлар самарасида парранда маҳсулотлари ишлаб чиқариш бундан ўн йил аввалгига нисбатан сезиларли ошди. Жумладан, жорий йил 9 ойида 13,6 миллион долларлик маҳсулот Афғонистон, Тожикистон ва Туркманистонга экспорт қилинган.\nБугунги кунда парранда гўштини чуқур қайта ишлаш натижасида 20 турдаги маҳсулот етиштирилмоқда. Қолаверса, соҳада қўлланиладиган 186 турдаги жиҳоз ва ускуналар маҳаллий шароитда ишлаб чиқарилмоқда. Бундан ташқари, паррандачиларимиз Германиянинг “Хэлмен”, “Салмет”, “Бигдайчман” ва “Меллер”, Бельгиянинг “Паултек”, Италиянинг “Факко” ҳамда Россиянинг “Техна” каби етакчи компаниялари билан яқиндан ҳамкорлик ўрнатган.\nМамлакатимизда жорий йилда паррандачилик тармоғида жами қиймати 340 миллиард сўмлик 134 лойиҳа ишга туширилди. Дунё паррандачилари каби юртимиз ишлаб чиқарувчилари олдида ҳам ўз ечимини кутаётган масалалар етарли. Булар – замонавий технологияларни жорий этиш, ишлаб чиқариш мажмуалари бунёд этиш, мавжудларини модернизация қилиш, тайёр маҳсулотлар экспорти географиясини кенгайтиришдан иборат.\nФорумда парранда маҳсулотларини чуқур қайта ишлаш талаб даражасида эмаслиги қайд этилди. Соҳа асосан товуқ етиштириш билан чекланиб қолмоқда, бошқа парранда турлари, жумладан, курка, ғоз, ўрдак, туяқуш етиштиришни кўпайтиришга етарли эътибор қаратилмаяпти. Парранданинг касалланишини эрта аниқлаш ва олдини олиш бўйича замонавий биолабораториялар ташкил этиш масаласи ҳам долзарб.\nТадбирда соҳа ривожига тўсиқ бўлаётган камчиликлар таҳлил қилиниб, уларни бартараф этиш, паррандачиликни ҳар томонлама қўллаб-қувватлаш, тармоққа илғор технологияларни, инновацион ишланмаларни кенг жорий этиш, қайта ишлашни янада чуқурлаштириш, парранда маҳсулотлари ассортименти ва экспортини кенгайтириш бўйича фикр алмашилди.\nФорум доирасида Ўзбекистон менежерлар уюшмаси билан Евроосиё паррандачилик ассоциацияси ўртасида ўзаро манфаатли ҳамкорликни йўлга қўйиш бўйича битим имзоланди.


АҚШ Россиядан жосусликда айбланган Пол Уиланни озод этишни талаб қилди\nПол Уилан 15 июнда Москва суди томонидан 16 йилга кесилган эди.\nҚўшма Штатлар Россия ҳукуматидан жосусликда айбланиб судланган Пол Уиланни зудликда озод этишни талаб қилди.\nМосква шаҳар суди 15 июнда АҚШ ватандоши Пол Уиланни жосусликда айбдор деб топиб, уни 16 йилга озодликдан маҳрум қилиш ҳақида ҳукм чиқарган эди.\nСуд ёпиқ эшиклар ортида ўтказилди. АҚШнинг Россиядаги элчиси суд жараёнини “адолат устидан кулиш”, деб баҳолади. АҚШ Давлат котиби Майк Помпео эса Вашингтон Уиланга нисбатан адолатли суд бўлганига шубҳа билан қарашини айтди.\nБритания ташқи ишлар вазири Доминик Рааб Уиланга чиқарилган ҳукмдан афсусда эканини ва суд адолатли бўлганига шубҳаланишини билдирди. Пол Уилан АҚШдан ташқари Британия, Канада ва Ирландия фуқаролигига эга.\nРоссия Ташқи ишлар вазирлиги суд адолатсиз бўлгани тўғрисидаги шубҳаларни инкор қилди ва ҳукм адолатли бўлганини билдирди.


Тихановская АҚШга ташрифи чоғида юқори лавозимли расмийлар билан учрашади\n23 май 2022, Тошкент вақти: 15:48\nБеларусь мухолифати раҳбари Светлана Тихановская\nБеларусь мухолифати раҳбари Светлана Тихановская келаси ҳафта АҚШга хизмат сафари билан бориб, АҚШ сиёсатчилари билан Беларусдаги сиёсий бўҳронга ечим топиш масаласини муҳокама қилади.\nМухолифатчининг сафари ҳақида 16 июль куни унинг Telegramдаги матбуот хизмати маълум қилди. Маълум бўлишича, Тихановская Вашингтон, Нью-Йорк ва Калифорния шаҳарларига боради.\nТихановскаянинг матбуот хизматига кўра, у сиёсатчилар, экспертлар ва белоруслар диаспораси билан учрашишни режалаштирмоқда.\nAFP агентлиги АҚШ расмийсига таянган ҳолда Тихановская ўз ташрифи давомида Оқ уй расмийлари билан учрашишини хабар қилди.\nТихановская офисининг маълум қилишича, унинг жамоаси ташриф тафсилотларини АҚШ давлат департаменти ва АҚШнинг Беларусдаги элчиси Жули Фишер билан муҳокама қилган.\nТихановскаянинг АҚШга ташрифи Беларусь хавфсизлик хизматлари мамлакат бўйлаб бир нечта мустақил журналист офиси ва уйини, жумладан, Озодликнинг Минскдаги офисини тинтув қилаётган бир кезда эълон қилинди.


Арнасойда 13 бош қорамоллар пахта майдонини пайҳон қилганлиги аниқланди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Арнасойда 13 бош қорамоллар пахта майдонини пайҳон қилганлиги аниқланди\nАрнасой туманида айни кунларда пахта йиғим-терими авж палласига кирган. Фермерлар ҳашарчиларга қулай имкониятлар яратиб беришмоқда. Демоқчи бўлганимиз, иш унумдорлиги ошиб пахтакорлар ўзлари белгилаб олган марра сари тинмай меҳнат қилишмоқда. Бироқ, дилни хира қиладигани айрим кишилар ҳосилдорликка ҳисса қўшиш ўрнига деҳқоннинг меҳнатини бир пул қилишяпти.\nШундайлардан бири Арнасой тумани, Янгибўстон қишлоқ фуқаролар йиғинида истиқомат қилувчи 1986 йилда туғилган фуқаро Ж.М. шу йилнинг 5 октябрь куни ўз қорамолларини пахта майдонига боқди. Воқеа гувоҳига айланган “Ахрорхон Абдувалиев” фермер хўжалиги раиси туман ички ишлар бўлимига мурожаат қилган.\nМаълум бўлишича, фуқаро Ж.М.га қарашли 13 бош қарамоллар жабрланувчи фермернинг 0,12 га пахта майдонини пайҳон қилиб, 1 миллион 100 минг 976 сўмлик моддий зарар етказган.\nҲолат юзасидан суриштирув ишларини туман ички ишлар бўлими олиб бормоқда.


Бостон марафонидаги портлашларни содир этганликда гумонланаётган Жоҳар Царнаев.\nАҚШнинг Бостон шаҳридаги марафонда портлаш содир этганликда гумонланиб қўлга олинган Жоҳар Царнаевга қатор жиноятлар, жумладан, оммавий қирғин қуролини ишлатганлик айби эълон қилинди. Агар айбдор деб топилса, 19 ёшли Жоҳар Царнаев умрбод қамоқ жазоси ёки олий жазога ҳукм қилиниши мумкин.\nАҚШ Адлия департаменти расмийлари айбловни душанба куни Жоҳар Царнаев оғир аҳволда ётган Бостон шаҳридаги касалхонада ўқиб эшиттирди.\nРасмийларнинг маълум қилишича, 19 ёшли айбланувчи билан ўтказилган дастлабки сўроқ жараёнида ака-ука Тамерлан ва Жоҳар Царнаевлар портлашни диний асосда амалга оширгани, лекин уларнинг исломчи террор ташкилотларига алоқаси бўлмагани аниқланган.\nЖоҳар ва Тамерлан Царнаевлар 15 апрел куни Бостондаги марафон пайтида иккита портлаш уюштирганликда айбланмоқда. Портлашлар оқибатида 3 киши, жумладан, 8 ёшли бола нобуд бўлган, 200 га яқин одам жароҳат олган эди.\n26 ёшли Тамерлан Царнаев жума куни полиция билан бўлган отишмада ўлдирилганидан кейин Жоҳар Царнаев қўлга олинган.\nВашингтонда Оқ Уй матбуот котиби Жей Карни Царнаев фуқаролик судида жавобгарликка тортилишини маълум қилди.\n- У душман жангчиси сифатида суд қилинмайди. Биз бу террорчини фуқаролик адлия тизимимиз орқали суд қиламиз. АҚШ қонунларига мувофиқ фуқаролар ҳарбий комиссиялар томонидан суд қилинмайди. Эслатиш жоизки, 2001 йил сентябр воқеаларидан кейин биз юзлаб террорчига айблов эълон қилиш ва уларни озодликдан маҳрум қилишда федерал суд тизимимиздан фойдаландик, дея баён қилди Оқ Уй расмийси.\nАҚШ Конгрессидаги айрим республикачилар Царнаевни душман жангчиси деб эълон қилишга чақириб келмоқда.\nТаҳлилчиларга кўра, бу гумондор шахсни сўроқ қилишда терговчиларга кўпроқ эркинлик беради.\nДушанба куни Массачуссетс штатидаги Бостон ва бошқа шаҳарларда портлашлар қурбонлари бир дақиқалик сукут билан хотирланди.\nВашингтонда АҚШ Президенти Барак Обама ҳам бир дақиқалик сукут сақлаб қурбонлар хотирасини ёд этди.\nБостон марафонидаги портлашларда ҳалок бўлган 29 яшар Кристл Кэмпбел 22 апрел куни дафн қилинди. Маросимда юзлаб одам қатнашди.\nАйни пайтда, Россиянинг Доғистон Республикасида Тамерланниг онаси Зубайдат Царнаева катта ўғли полиция билан тўқнашувда отиб ўлдирилишидан олдин у билан телефон орқали сўзлашганини маълум қилди.\nЗабайдат Царнаева АҚШдаги ABC News телеканалига берган интервюсида Тамерлан: “Полиция, улар бизга ўқ уза бошлади, улар бизни қувяпти”, деганини айтган.\nТелефон алоқаси узилиб қолишидан олдин Тамерлан онасига укаси ўзи билан бирга эканини ва онасини яхши кўришини айтган.\nЭр-хотин Зубайдат ва Анзор Царнаевлар ўғиллари айбсиз эканини ва улар фитна қурбони бўлганларини таъкидламоқда.\nТамерлар ва Жоҳар қатнаган Бостон шаҳридаги Исломий марказ аъзолари ака-ука радикал қарашда бўлганига ишоралар бўлмаганини айтмоқда.\nДушанба куни Бостондаги Исломий марказ раҳбари Николле Муссалам оқсоқоллар ва жамият аъзолари жамоадан Царнаевлар ҳақида билган ҳар қандай маълумотни расмийларга тақдим қилишни сўраганларини айтди.\nМуссаламга кўра, шу пайтгача йиғилган маълумотларда ака-ука радикал йўлда бўлганига ишора қилувчи маълумотлар бўлмаган.\n- Аслида, ака-укалар жамоамизга баъзан намоз ўқиш, Жума намозини ўқиш учун келишган. Аввал айтиб ўтганимиздек, шу пайтгача олинган маълумотларга кўра, укаси бу ерга фақат бир марта келган. Биз уларнинг жамоатчилик билан яна қандай алоқаси бўлганини ўрганяпмиз. Шу пайтгача олинган маълумотларга кўра, кунига беш маҳал намоз ўқиш учун келадиган кўплаб мусулмонлардан фарқли равишда улар бу ерга кам келишган,- деди Муссалам.\nАхборот агентликлари хабарига кўра, Тамерлан сўнгги олти ой давомида имом даъватидан норози бўлиб намозни икки марта бузган. Бу воқеалар тўғрисида гапирмаган Муссалам Исломий Жамият бу ҳақда кейинроқ маълумот беришини айтган.


Мавзу: "Samsung Galaxy S21 Plus" - Terabayt.Uz\nМавзу: "Samsung Galaxy S21 Plus"\nSamsung биринчи галда Android 12’га ўтувчи смартфонларини расман айтди\nБу ҳақда расмий форумда эълон қилган компания вакилининг таъкидлашича, мазкур апдейт янги авлод – Samsung One UI 4.0 фойдаланувчи интерфейсини ҳам ўз ичига олади.\nКомпаниянинг таъкидлашича, орқа панелнинг «V» шаклидаги дизайни «қурилмага эркаклик ва динамизм бағишлаган».\nGalaxy S21 флагманлари таннархи ҳатто Galaxy S20’ларникидан ҳам паст экан: нималарда тежашган?\nУмуман олганда, жанубий кореялик техногигантнинг янги авлод флагманлари таннархи 400 – 600 долларга тўғри келмоқда.\nGalaxy S21'ларнинг олдиндан буюртмаси рекорд даражада бўлди\nЯнги флагманларнинг буюртмаси Galaxy S20 ва Galaxy S10 сериясиникидан ҳам кўпроқ бўлган.\nGalaxy To Go номи остидаги ушбу ижара-сервис муддати тугагач, мижозлар компаниядан совғалар олишлари, қимматбаҳо ютуқларга эга бўлишлари мумкин.\nЯнги флагман смартфонлар орасида стандарт Galaxy S21 смартфони, стандарт модель билан деярли бир хил бўлган Plus модели ҳамда энг зўр камерафонликка ҳақиқий номзод бўлиши мумкин бўлган Ultra моделлари бор.\nФлагманлар Android 11 тизими устига қурилган энг янги – One UI 3.1 график қобиғи билан тақдим этилган. Табиийки, флагманлар 5G тармоғини қўллаб-қувватлайди ва контактсиз тўловлар учун NFC чипига эга.\nExynos 2100 чипсети аллақачон оммавий ишлаб чиқаришга жорий этилган ва у Galaxy S21 туркумида дебют қилади. Ҳозирча эса Snapdragon 888 чипли учта флагман AnTuTu бенчмаркида кетма-кет рекорд ўрнатди.\nКенг жамоатчиликка расман кўрсатилишига уч кун қолганида инсайдерлар Galaxy S21 смартфонининг «жонли» видеосини эълон қилишди. Унда қурилманинг ўзи ҳамда сотувга чиқариладиган қутисини кўриш мумкин.\nТиниб-тинчимаган хитойликлар аллақачон Samsung Galaxy S21+ ва Galaxy S21 Ultra моделларининг клонларини яратиб, бозорга чиқаришибди.\nS21 Ultra'нинг 512ГБ доимий хотирага эга талқини 16ГБ тезкор хотирага эга бўлиши ҳам маълум бўлди. 256ГБлик версия эса 12ГБ оператив хотирага эга бўлади.\nSamsung расман Galaxy S21’лар тақдимот кунини айтди – улардан бирини ютиб олиш мумкин! (+видео)\nКомпаниянинг ваъда беришича, тегишли саҳифа орқали ўз электрон почта манзилини қолдириб, «янги Galaxy’нинг илк эгаларидан бири бўлиш» мумкин.\nGalaxy S флагманларининг эволюциясини Samsung қисқа видеода кўрсатди\n«Янги Galaxy’ни кутиб» (A new Galaxy awaits) деб номланган 30 сониялик лавҳада Galaxy S туркумидаги флагманлар эволюцияси – ҳар бирининг дизайнидаги ўзгаришлар кўрсатиб берилган.\nGalaxy S21 флагманини Samsung нақ $700 чегирма билан таклиф этяпти!\nОлдиндан буюртма берганларга 50 долларлик купон ҳам бор – уни бошқа Samsung гаджетлари харидида қўллаш мумкин. Shop Samsung иловаси орқали буюртма қилинса, компания буларга яна 10 доллар қўшиб беради.\nБарча вариантлардаги Galaxy S21, S21 Plus ва S21 Ultra нархлари чиқди: чинданам Galaxy S20’лардан арзон!\nWinFuture нашри янги авлод Samsung флагманларининг Европадаги аниқ нархларини эълон қилди. Улар ростдан ҳам тегишлича Galaxy S20, S20+ ва S20 Ultra моделларидан арзонроқ экан!


ЎЗБЕКИСТОН РЕСПУБЛИКАСИ ПРЕЗИДЕНТИ СТИПЕНДИЯСИ СОВРИНДОРЛАРИ – Kamoliddin Behzod nomidagi Milliy rassomlik va dizayn instituti\nЎЗБЕКИСТОН РЕСПУБЛИКАСИ ПРЕЗИДЕНТИ СТИПЕНДИЯСИ СОВРИНДОРЛАРИ\nМагистратура бўлими талабалари мамлакатимизда ташкил қилинган турли хил фестиваль, кўрик-танлов ва стипендия дастурларида самарали иштирок этиб келмоқда. Жумладан,\nПайзиева Чарос Алишер қизи – 1991 йил 24 октябрда Тошкент шаҳрида туғилган.\nКамолиддин Беҳзод номидаги Миллий рассомлик ва дизайн институти магистратура йўналиши “Дастгоҳли ва китоб графикаси” мутахассислиги бўйича таҳсил олган. Ўқишда юқори рейтинг натижаларга эришиш билан бирга, халқаро ҳамда республика миқёсида рассомчилик соҳаси бўйича ўтказилаётган кўрик-танловлар, кўргазмалар ва маданий-маърифий тадбирларда фаол қатнашиб келган. 2010 йил Навоий номидаги Давлат стипендияси совриндори бўлган. Инглиз тилини яхши ўзлаштирган. Шу кунларда “Тарих саҳнасида аёл сиймоси, амалий ва назарий таҳлили” мавзуида илмий изланишларни олиб бормоқда. 2013 йилда Ўзбекистон Республикаси Президентининг давлат стипендияси ғолиби.\nРаҳматуллаева АсалхонГайратовна -1982 йил 17 июнда Тошкент шаҳрида туғилган.\n2007-2008 йилларда Франция Республикасининг Ўзбекистондаги элчихонаси қошидаги Виктор Гюго номли Маданият марказидаги француз тили курсларига қатнашиб, 6 поғонани ўқиб битирган ва сертификатлар сохибаси.\n2014 йил “Санъат ёшлар нигоҳида” илмий-амалий конференциясида “Ўзбекистон давлат санъат музейидаги Шарқ ва Европа миниатюраларини ўрганиш масалалари” мавзусидаги илмий мақола билан иштирок этган ва у китоб шаклидаги тўпламда нашр қилинган.\n2014 йил «Рериховские Чтения» Ўрта Осиё ва яқин мамлакатлар маданияти илмий семинарида “Ғарбий Европа миниатюра рангтасвирида портрет (Ўзбекистон Давлат санъат музейи тўпламидан)” илмий мақоласи билан қатнашган. 2014 йил Ўзбекистон Республикаси Президентининг “Маданият, санъат ва спорт” йўналиши бўйича Давлат стипендияси ғолиби бўлди\nАбдужабборова Маъсудахон Абдужаббор қизи–1993 йил 20 ноябрда Тошкент шаҳрида туғилган.\nКамолиддин Беҳзод номидаги Миллий рассомлик ва дизайн институти, Тасвирий санъат факультети 2-босқич магистратура талабаси. Ўқиш даврида Республика ва халқаро миқёсида ўтказилаган конференцияларда фаол қатнашиб келади. Жумладан: Ўзбекистон Республикаси Вазирлар Маҳкамасининг 2015 йил 11 февралдаги “Ўзбекистон Республикасида 2015 йилда халқаро ва республика миқёсида ўтказиладиган илмий ва илмий-техник анжуманлар режаси тўғрисидаги 56-ф-сонли Фармойиши билан тасдиқланган “Ўзбекистон замонавий санъати: анъана ва инновациялар” мавзусида 2015 йил 16 апрел куни Республика илмий-амалий конференциясида илмий мақола чоп этилди. 2016 йил февралда “Тасвирий санъат трендларининг инглиз тилидаги интерпретацияси” номли анжуманда ўз маърузаси билан иштирок этган. 2017 йил 28 март куни институт магистрларининг “Санъат-ёшлар нигоҳида V” мавзусида илмий-амалий конференциясида маъруза билан иштирок этган. Ўзбекистон Республикаси Вазирлар Маҳкамасининг 2017 йил 13 февралдаги мувофиқ Камолиддин Беҳзод номидаги Миллий рассомлик ва дизайн институтида 2017 йилнинг 5 апрель куни ўтказилган “Замонавий Бадиий таълимнинг долзарб муаммолари” мавзусида Республика илмий-амалий конференциясида илмий мақоласи чоп этилган. 2017 йил 16-17 майда “SANVIKT” илмий тадқиқот марказида ногирон болалар хайрия жамғармаси томонидан тузилган “Келажакка бир қадам 2017” номли ҳамда “Ёшлар ижодкор маркази” кўргазмасида фахрли ўринларни эгаллаган. 2017 йил Ўзбекистон Республикаси Президентининг “Маданият, санъат ва спорт” йўналиши бўйича Давлат стипендияси ғолиби бўлди.\nMart 14, 2019 Mart 15, 2019 mrdi_site_administrator


Шайтоннинг ҳам интернетда саҳифалари борлигини биласизми?!\n16:13 / 22.12.2016\nИнтернет олами шиддат билан ривожланиб бораётгани ҳеч кимга сир эмас. Диний ходимлар ҳам, масжидлар, диний марказлар ҳам ўзларининг веб-саҳифаларига эга бўлиб, секин-секин Твиттер, Инстаграм, Фейсбук ва Телеграм каби дастурларда ўринларини эгаллаб бормоқда. Айни кунда ҳамма сайт, саҳифалар очиб, аъзо бўлмоқда.\nМинг афсуски шайтон ҳам унда саҳифа очган. Бир қанча саҳифалар очган. Шайтоннинг ҳам саҳифалари бор. Ҳозир мана шу интернет оламида бошқа саҳифалар билан бирга ишлаётган шайтон саҳифалари кўпайиб кетди. Мана шу саҳифалардан эҳтиёт бўлмоқлик даркор.\nСабаби шайтон ўзининг йўлига даъват қиларкан, у мен шайтонман демайди – мен фариштаман дейди. Шайтон ўзини фаришта деб одамларни даъват қилади ва бу йўлни энг тўғри йўл дейди. Ўзининг йўлидан бошқа йўлдагиларни ҳақорат қилади, уларни танқид қилади – шайтоннинг иши мана шу.\nШайтон музаййин сифатига эга, зийнатловчи сифатга эга. Интернетда эса доим иши фитна, адоват бўлган саҳифалар ишламоқда. Биз бемалол ўша саҳифаларни, сайтларни, каналларни эгаларини шайтонлар деб айта оламиз. Уларга Аллоҳ субҳану ва таолонинг жазоси тайин.\nШайтонни таниш унинг амалидан бўлади. Агар мана шу саҳифа, сайтларга иложи борича тушмайлик-ку, назари бир марта тушган одам уларнинг кимлигини яхши билади. Уларнинг вазифаси нима, нималардан иборат эканлигини яхши билади. Ҳозир аксарият шундай сайтлар аҳли илмларни ҳақорат қилиш билан машғул бўлиб қолган. Юртимизда расмий фаолият олиб бораётган аҳли илмларга тана тошини отиш гўёки уларнинг вазифалари. Ҳақорат қилишдан иборат гўёки уларнинг вазифалари.\nБизнинг уларга айтадиган гапимиз шу бўлади: Аллоҳ субҳану ва таоло сизларга ўхшаганлардан паноҳ сўрашни бизларга Қуръонда буюрган. Аллоҳ субҳану ва таолонинг номидан биз сизларга ўхшаган жин ва инсон-шайтонлардан паноҳ сўраймиз ва қиёматда сизларнинг ёнажак жойларингиз маълум. Аммо, эҳтиёт бўлингларки, бу дунёда аҳли илмларнинг гўштлари заҳарли бўлади. Ҳадеб бу аҳли илмларнинг заҳарланган гўштини тановвул қилиш эвазига балким сизларнинг зурриёдларингиз беайбдир ёки авлодларингизда беайб одамлар бордир – уларни касрингизга қолдирманг.\nАллоҳ субҳану ва таолонинг ўзи ёмонларга кифоя қилсин. Ассалому алайкум ва раҳматуллоҳи ва баракотуҳ!\nFacebook Twitter ижтимоий тармоқ Instagram интернет


Қайта жонланган қўшиқ... Қиличбек Мадалиев ижросида » PopCorn.uz - Шоу Бизнес олами хақиқати\nҚайта жонланган қўшиқ... Қиличбек Мадалиев ижросида\nСана: 15.01.2015 1637\nЯхши қўшиқ баландпарвоз қушга ўхшайди. Унинг бир қаноти шеър бўлса яна бир қаноти оҳанг. Шеър юрагингизга етиб боролмас экан, оҳанг дил торингизни тебратмас экан, бу қушнинг парвози узоққа бормайди. Аммо иккала қанотини топган қўшиқ ўз эгасини – хонандасини топмас экан, бу қўшиқнинг умри ҳам узоқ бўлмайди.\nЯхши қўшиқ яратиш осон иш эмас. Шоирнинг, бастакорнинг, хонанданинг ўз маъсулияти бор. Бу маъсулиятни тўла адо этадиган, ижодкорлар бирлашган жойда юракларни тўлқинлантирадиган қўшиқлар дунёга келади.\nОлтин хазинамизни мана шундай қўшиқлар билан бойитган ижодкорлардан Охунжон Мадалиев бугун халқ кўнглидан чуқур чой олганлиги бежиз эмас.Ишонамизки, улар ҳаётдан кетган бўлсаларда, яратган қўшиқларини парвози алсо пасаймайди ва эзгуликка чорлайверади!\nБугун шу авлоднинг давомчиси ёш бўлишига қарамай ўз мухлислари аудиториясига эга бўлиб бораётган хонанда Қиличбек Мадалиев отаси, марҳум санъаткор Оҳунжон Мадалиев репертуаридан жой олган таронани ва унга ишланган видеоклипни қайта куйлаб кенг оммага тақдим этмоқда.\n9999 студияси томонидан суратга олинган видеомаҳсулот хонанданинг “Етарди” номли янги ижро этган тарнаси учун яратилиб, уни тасвирга олишда Ҳуршид Собиров режиссёрлик қилди.\n“Етарди” номли тарона Шуҳрат Аҳмедов қаламига мансуб шеър ҳамда Оҳунжон Мадалиев мусиқаси билан яратилган бўлиб, унга яратилган видеоклип сюжет жанрида тасвирга олинган. Клипда актриса Муқаддас Саъдуллаева ҳамда Қиличбекнинг ўзи бош ролларни ижро этишган.\nБугун “Ўзбегим таронаси” радиоси орқали премьера этилаётган мазкур таронани ва унга ишланган видеоклипни сайтимиз орқали томоша қилишингиз мумкин.\nСевинч Мўминова ҳамда Шароф Муқимов ижросидаги янги дуэт премьера\n\_'\_'Сарвиноз\_'\_' \_'\_'Осиё\_'\_' гурухи томонидан қайта жонланди


11:00 04.04.2020 Ҳавола олиш\nCOVID-19 умумжаҳон пандемияси (935)\nМиллиардер Алишер Усмонов Ўзбекистон халқи учун COVID-19 вакцинасини, дори воситаси қаерда топилишидан қатъий назар, олиб келишга ваъда берди\nТОШКЕНТ, 4 апр - Sputnik. Миллиардер Алишер Усманов қайси давлатда бўлишидан қатъий назар коронавирусга қарши вакцина топилса, Ўзбекистон халқи учун олиб келишга ваъда берди. Бу ҳақда президент Шавкат Мирзиёев куни кеча ўтказилган йиғилиш давомида айтиб ўтди.\nМирзиёев Алишер Усмоновга коронавирус билан боғлиқ қийин шароитда Ўзбекистонга 20 миллион доллар маблағ ажратгани учун миннатдорлик билдирди.\n"...Ўзбекистон фарзанди Алишер Бурҳановичга алоҳида раҳмат, демоқчиман. Йигирма миллион доллар пул ўтказиб беряптилар. Янги Ўзбекистонга биринчи кундан бошлаб жуда катта кўмак бериб келяптилар, елкадош, мададкор бўляптилар", - деб қайд этди Ўзбекистон раҳбари.\n"Қайси давлатда (коронавирусга қарши) дори топилса, ўзим пулини тўлаб, олиб келиб бераман, деб айтяптилар", деб қўшимча қилди Мирзиёев\nСиёсат пандемиядан ҳам устун - БМТда Россия таклифи блокланди\nЭслатиб ўтамиз, таниқли бизнесмен ва меценат Алишер Усмонов яқинда Ўзбекистон президенти ҳаракатларини қўллаб-қувватлаган ҳолда мамлакатга 20 миллион доллар маблағ ажратишини билдирди. Пуллар Ўзбекистон Соғлиқни сақлаш вазирлиги ҳузуридаги "Меҳр-шавқат ва саломатлик" жамоат фонди ҳисоб рақамига ўтказилган.\nБир неча кун олдин Алишер Усмонов Тошкентда ўзини ўзи самоизоляция қилгани ҳақида хабарлар тарқалган эди. Бизнесмен инсоният саломатлиги учун барча давлатлар раҳбарлари глобал хавфсизлик олдида бирлашишлари кераклигини таъкидлаган.


«500 миллион сўм зарар кўрдик». Даврон Кабулов «7 юлдуз» шоу концертининг қолдирилиш сабабини маълум қилди (видео) - Daryo\n12:29, 27.03.2021 78249\n«7 юлдуз» деб номланган янги лойиҳамиз бўйича бир эълонни етказиб қўймоқчиман. «Халқлар дўстлиги» саройида 1—6 апрель кунлари бўлиб ўтиши режалаштирилган «7 юлдуз» концерт дастури сентябрь ойига қолдирилди.\nФурсатдан фойдаланиб, Республика махсус комиссиясидагиларга, мутасаддиларга бир илтимос билан юзланмоқчиман. Бу гапларни шаҳар оммавий тадбирларни ўтказиш йиғилишида ҳам айтиб ўтгандим, ҳозир эфирда ҳам айтмоқчиман. Бу ёмон маънода ёки танқид қилиш маъносида эмас. Агар имкони бўлса шундай қарорларни қабул қилишдан аввал, концерт ташкилотчиларининг фикрини озгина инобатга олишса зўр бўларди. Очиғини айтсам олдин 100 та одам концерт ташкилотчилиги билан шуғулланган бўлса, уларнинг ярми ҳозир бу соҳани йиғиштирди, бу фаолиятдан кетмоқчи бўлганлар қанча. Чунки ташкилотчиларга зарбанинг кетидан зарба бўлмоқда. Ҳар бирининг қанча ходими бор, бир йил давомида уларни ўз чўнтакларидан ушлаб туришга ҳаракат қилинди.\nШу иккита концерт, яъни «Миллион»нинг ўтган йилги қолдирилган ва бир йил кейинга қолдирилган концерти, «7 юлдуз»нинг қолдирилиши оқибатида компаниямиз 500 миллион сўмдан ортиқ зарар кўрди.\nДаврон Кабулов, «Миллион» жамоаси сардори, «7 юлдуз» шоу дастури ташкилотчиси\nМаълумот учун, «7 юлдуз» шоу концертида Ўзбекистонда хизмат кўрсатган артист Тоҳир Содиқов, Райҳон Ғаниева, хонандалар Муниса Ризаева, Шоҳруҳхон, Шоҳруҳ реппер каби хонандаларнинг чиқиши маълум қилинган бўлиб, қолган икки санъаткорнинг кимлиги сирлигича қолмоқда.\n19:44 Бугун 178\n19:29 Бугун 460\n19:18 Бугун 814\n19:14 Бугун 1458\n14:53, 18.05.2022 55803\n08:24, 18.05.2022 53847\n00:12 Бугун 45576


28 сентябр 2020, Тошкент вақти: 17:15\nИШИДга алоқадорликда айбланаëтган Арамаис Авакян\n“Эримни тергов пайтида ўлдиришган бўлса керак, келтирган озиқ-овқат ва дори-дармонларни ҳам қабул қилмай қўйишди”, деди Озодлик билан суҳбатда маҳбуснинг хотини Ширин Турсунова.\nЖиззах ҳуқуқ-тартибот органларидаги Озодлик манбаси Арамаис Авакяннинг ўлмагани, аммо тергов пайтида “стулдан йиқилиб, майиб” бўлганини айтди.\n“Арамаис Авакян ва унинг 4 нафар шериги “Ўзбекистон Республикасининг конституциявий тузумига тажовуз қилиш” (Ўзб.ЖК 159-модда) ва “Диний экстремистик, сепаратистик, фундаменталистик ёки бошқа тақиқланган ташкилотлар тузиш, уларга раҳбарлик қилиш, уларда иштирок этиш” (Ўзб.ЖК 244-модда) каби моддалар бўйича айблов эълон қилиниб, судгача эҳтиëт шарти билан, ҳибсда қолмоқда. Авакян бундан ташқари 169-модда, яъни “ўғирлик” бўйича ҳам айбланмоқда. Терговни аввалига Дилмурод Болбеков исмли терговчи олиб борган¸ Шерзод Ҳолов эса тугатиб судга топширган. Тергов 7 декабрда тугади¸ маҳбуслар судни кутишяпти", деди Озодлик манбаси.\nУнинг таъкидлашича¸ Арамаис Авакян ва унинг тўрт нафар шериги устидан очилган жиноий ишни Жиззах вилояти бош прокурори Бахтиёр Абдуллаевнинг шахсан ўзи назорат қилмоқда.\nАвакянни сўроқ қилган Шерзод Ҳоловга яқин манбанинг айтишича¸ маҳбуслар¸ хусусан, Авакяннинг “ИШИДга ҳайрхоҳлиги” ундан мусодара қилинган телефондан юборилган СМС хабарномасида акс этган.\nТерговчига яқин манбалар Арамаис Авакяннинг соқол қўйганини ҳам ИШИДга ҳайрхоҳлик дея малакалашган.\nОзодлик бу расмий айбномаларни ўрганиш асосида бир неча зиддиятлар мавжудлигини аниқлади.\n“Насроний эримни радикал мусулмонга чиқаришди”\nОзодлик билан суҳбатда маҳбуснинг хотини Ширин Турсунова эрига қўйилаëтган айблар тўқима эканлигига эътибор қаратди.\n"Эрим насроний эди. Омин қилишни ҳам билмасди. Унга тўҳмат қилиб, исломий экстремист, деган айбни юклашмоқчи. Соқол қўйгани масаласига келсак, арманиларда одат бор: яқинлари ўлганида 40 кун соқолни олмай юришади. Эрим укаси ўлганда ва бобоси оламдан ўтганда шу одатга риоя қилиб, соқолини олмай юрганди¸ дейди суҳбатдош.\nАрамаис Авакянни сўроқ қилган Шерзод Ҳоловга яқин манбанинг айтишича¸ маҳкум Авакян Ширин Турсуновага уйланган пайти Исломни қабул қилгани ҳақида никоҳ ўқиган имом кўрсатма берган.\nШирин Турсунова эса бунинг ғирт уйдирма эканини таъкидлайди.\n“Ғирт ëлғонку бу. Бизга никоҳ ўқиган имом икки йил олдин оламдан ўтиб кетган. Айблов хулосасида гўë мени номимдан ҳам шунақа гаплар ëзилган. Бу ғирт ëлғон”, дейди Ширин Турсунова.\nЖиҳод ҳақидаги СМС\nАвакянни сўроқ қилган Шерзод Ҳоловга яқин манбанинг айтишича¸ тергов тасарруфида айбланувчилар тарафидан юборилган СМСлар мазмуни “жиҳодга кетиш” ҳақида бўлган.\n“Бу СМСлар уларга қарши асосий далил исботдир”, деди Озодлик манбаси.\nАвакян бошига тушган можаролар ҳақида бир неча мақола ëзган асли жиззахлик ва ҳозир Канадада истиқомат қиладиган журналист Улуғбек Ҳайдаровга кўра “жиҳод ҳақидаги СМС МХХ турмасидан юборилган”.\n“Авакян 4 сентябрь куни¸ унинг шерикларидан бири эса 3 сентябр куни йўқолиб қолганди. Йўқолган йигитларнинг яқинлари 40 кун давомида Ички ишлар ва МХХ ходимлари билан биргаликда фарзандларини қидириб юрган кезда, ғойиб бўлган йигитлардан “Биз Қозоғистондамиз. Шу ердан жиҳодга кетамиз. Биздан рози бўлинглар”, мазмунидаги СМСлар келди. Бундай СМСга йўқолиб қолган йигитларнинг яқинлари ишонмаган ва қидирувда давом этган. Орадан 40 кун ўтгач, яъни 14 октябрь куни, йигитларнинг барчаси вилоят Миллий Хавфсизлик Хизмати ҳибсхонасида экани маълум бўлди”, дейди Улуғбек Ҳайдаров.\nЎғирланган йигитларнинг оила аъзолари, вилоят МХХ терговчиси Дилмурод Болбеков имзоси билан, “Фарзандингиз 4 сентябрь куни ҳибсга олинган” мазмунидаги билдирувнома олишган.\nСМСлар юборилган куни эса 5 сентябрь экани юзага чиқди. Улуғбек Ҳайдаров ўз журналистик суриштируви асносида бу СМС мактубларни СНБ ходимлари юборган деган ҳулосага келди:\n“Нега энди 4 сентябрь куни ҳибсга олинганларни 40 кун давомида МХХ ва милиция уларнинг ота-оналари билан биргаликда қидирди? Қандай қилиб, бу йигитлар ҳибсхонадан туриб, ота-онасига қозоқ телефон номерларидан “Биз жиҳодга кетдик” деган СМС йўллашади? Бу саволлар хозиргача жавобсиз қолаяпти”, дейди Улуғбеки Ҳайдаров.\nҚамалганларнинг яқинлари суд бўлмасдан туриб маҳаллада сазойи қилинди.\n14 декабрь куни Жиззах шаҳрининг Бобур махалласида бўлиб ўтган фаоллар йиғилишида маҳалла раиси ҳали устидан суд ҳуми ўқилмаган Арамаис Авакянни “ИШИДчи ва террорчи”, деб атаган ва МХХдан келган мактубни ўқиб берган.\nМактубда Арамаис Авакян ва унинг 4 нафар ўртоғи, Ўзбекистондаги Конституциявий тузумни ағдариб ташламоқчи бўлгани, бундан ташқари “бир милиция ходимини ўлдириб, мурдани балиқ ҳовузига ташлаб юборгани”, баён этилган.\nБу мажлисда қатнашган Арамаиснинг рафиқаси Ширин Турсунова Озодлик билан суҳбатда, мактубда ёзилган жиноятларни эри қилмагани, мактуб қуруқ тухмат ва бўхтондан иборат эканини баланд овозда билдирмоқчи бўлгани¸ бироқ маҳалла оқсоқоллари унинг гапиришига имкон бермаганини айтди.\nСуҳбатдошга кўра¸ маҳалла оқсоқоли ўқиб берган МХХ идорасидан келган мактуб сўнгида бундан буён маҳалладаги ёшларнинг Арамаис ва унинг шериклари каби жиноят йўлини тутмасликлари учун кенг миқёсда тушунтириш ишлари олиб бориш кераклиги таъкидланган.\nУшбу воқеаларни ўрганган журналист Улуғбек Ҳайдаров йиғилиш бўлиб ўтган “Бобур” маҳалла кенгашидаги фуқаролардан бири билан гаплашганини айтади:\n“Менга айтишича, йиғилишда ҳамма жим ўтирган. МХХдан келган мактуб эса худди суд ҳукми каби ўқиб берилган. Одамни этини жунжуктирадиган жиноятлар бирма-бир санаб ўтилган ва айбсизлик презумпциясига зид тарзда Фурқат, Акмал, Арамаис, Темур ва Дилшод деган болалар ана шу жиноятларни ижрочиси, деб айтилган. Бу худди Сталин даври қатағонларини эслатмайди-ми?” дейди Улуғбек Ҳайдаров.\nУ “Бобур” маҳалла фуқаолари йиғини ва МХХ мулозимлариниг ўзи қонунни оëқ ости қилганини айтади.\n“Ўзбекистон Бош қомусининг 26-моддасида шундай дейилган: “Жиноят содир этганликда айбланаётган ҳар бир шахснинг иши судда қонуний тартибда, ошкора кўриб чиқилиб, унинг айби аниқланмагунча, у айбдор ҳисобланмайди”. Шундан келиб чиқсак, мулозимлар конституцияни оëқ ости қилиб, айбсиз одамларни сазойи қилмоқда”, дейди суҳбатдош.\nҲибсда сақланаётган Арамаис Авакяннинг рафиқаси Ширин Турсунова Озодлик билан суҳбатда¸ ҳали 1 ëшга тўлмаган фарзандини қучоғига олиб кунора вилоят МХХ ва Ички ишлар бўлимига қатнаса ҳам, эри билан учраштирилмаганини айтади.\nОзодликка маълум бўлишича, Авакяннинг адвокати Лайло Абдуллаевага ҳибсга олинганлар билан учрашиш имкони берилган.\nШирин Турсинованинг айтишича¸ адвокатнинг тергов изоляторидан олиб чиққан хабари қўрқинчли бўлган.\n“Эрим оқсоқланиб юрибди экан. Баданларида кўкарган ва моматалоқ бўлган жойлар бор, деди. Ишқилиб, ўлмаган бўлса бўлди”, дейди суҳбатдош.\nҲоким назарига тушган ҳовуз низоси\nОзодликнинг Жиззаҳ ҳуқуқ-тартибот органларидаги манбаси Арамаис Авакян устидан суд келаси йилга қолдирилганини билдирди.


ИнтерФУТБОЛ :: «МИТТИ»ЛАРНИНГ ЭНГ КАТТА «СЕНСАЦИЯ»ЛАРИ\n20:00 Қўқон-1912 3:0 АГМК\n21:00 Локомотив 3:1 Насаф\n21:00 Қизилқум 1:2 Пахтакор\n20:00 Металлург -:- Бунёдкор\n20:00 Бухоро -:- Нефтчи\n21:00 Навбаҳор -:- Сўғдиёна\n«МИТТИ»ЛАРНИНГ ЭНГ КАТТА «СЕНСАЦИЯ»ЛАРИ\nКамтарин Люксембург термаси ЖЧ-2018 саралаш босқичи доирасидаги ўйинда Европа вице-чемпионидан очко тортиб олиб, фақат Франция эмас, балки бутун футбол жамоатчилигини ҳайратга солди. Soccer.ru сайти эса Тулузада қайд этилган ушбу шов-шовли натижа баҳонасида УЕФА таркибидаги «митти» терма жамоаларнинг топ-рақиблар билан баҳсларда кўрсатган кароматларини эсга олди.\nФИФА рейтингида - 136-ўрин\nУЕФА рейтингида - 49-ўрин\nЛюксембург термаси французларни биринчи марта хижолатга қўйгани йўқ. Ушбу «митти» жамоа узоқ 1914 йили Франция термасини ақлга сиғмас сценарий остида ўтган учрашувда доғда қолдирган - 5:4. Шундан буён ортда қолган бир асрдан кўп вақт мобайнида икки жамоа футбол майдонида яна 16 марта тўқнаш келди ва «учранглилар» ҳар сафар муаммосиз ғалаба қозонишди. Мана, мағрур люксембургликлар французларнинг ўзаро баҳслардаги ғалабали серияларига ниҳоят, чек қўйишди. Диққатга сазовор томони, фахрий дарвозабон Жонатан Жубер ўзининг хайрлашув ўйинида даҳшатли рақибларга гол уриш имкониятини бергани йўқ. Ваҳоланки, 90 дақиқа ва қўшимча вақтда мезбонлар унинг дарвозаси олдида тинмай таҳликали вазиятларни юзага келтиришди. Зарбалар нисбати 30:3ни ташкил этгани барчасини кўрсатиб турибди. Тўғри, «қизил шерлар» иккинчи бўлимда 1-2та ўта хавфли ҳужум уюштиришдики, Тулузадан эртакнамо ғалаба билан қайтишлари ҳам ҳеч гап эмасди. Аслида Люксембург термаси Европада «митти» жамоалар сирасига кирсада, ўзи каби камтаринлар ҳавасини уйғотадиган натижалари билан мақтана олади. Демак, люксембургликлар ўтган асрнинг 60-йилларида ўз тарихларидаги энг ёрқин саҳифалардан бирини битишган. Ўшанда ҳаваскорлар даражасидаги жамоа португалияликларни 4:2 ҳисобида енгганди. Эътибор беринг, буюк Эйсебионинг «Европа Бразилияси» номини олган жамоадаги дебют ўйини шундай шармандалик билан тугаганди. Энг асосийси, 1964 йилга келиб, Люксембург термасининг атиги 4та жамоа иштирокидаги Европа чемпионати финал босқичига чиқишига сал қолганди. Люксембургликлар саралаш раунди ҳисобланган 1|8 финалда икки ўйин натижасига кўра, Голландия миллий жамоасини «борт»дан тушириб юборишади. Данияликларга қарши кечган чорак финал жанглари ҳам ўта драматик тус олади. Яъни ғолиб жамоани аниқлаш учун 3-ўйинга ҳам эҳтиёж сезилади. Хуллас, скандинавлар 2:2 ва 3:3 ҳисобларидан сўнг учинчи уринишдагина мағрур ва ён бермас рақибни бир амаллаб енгишади - 1:0. 1996 йилга келиб, «қизил шерлар» яна ўзларини эслатиб қўйишади. Улар бу сафар Евро-96 саралаш босқичи доирасида Павел Недвед ва Карел Поборски каби ижрочилари бор Чехия термасини мағлубият кўчасига етаклашганди. Чехларнинг кейинчалик қитъа вице-чемпиони бўлишганини ҳам эслатиш ўринли. Бироқ шундан сўнг люксембургликлар расмий ўйиндаги кейинги ғалабани нақ 12 кутишгани ҳам рост. Умуман, «қизил шерлар» охирги йилларда Беларусь, Албания ва Швейцария термаларини мағлуб этишди, аммо французлар билан сафар ўйинидаги дуранг жамоанинг тарихидан алоҳида жой олиши муқаррар. Ахир Дидье Дешамнинг юлдуз шогирдлари бир тур аввал Голландия термасини 4:0 кўринишида «савалашганди».\nФИФА рейтингида - 129-ўрин\nУЕФА рейтингида - 46-ўрин\nАндорра термаси ЖЧ-2018 саралашида Венгрия миллий жамоасини енгиш эвазига ФИФА ва УЕФА рейтингларида сезиларли юқорилади. Умумий қараганда эса, бу жамоанинг барча ғалабаларини санаш учун битта қўл бармоқлари кифоя қилади - 5та, шундан 3таси расмий учрашувларда қўлга киритилган. Хуллас, Венгрия термасидан ташқари, Македония дружинаси ҳам андорраликлар олдида ожиз қолганди, боз устига, кетма-кет 2 марта. Аниқроқ айтсак, македонлар ЖЧ-2006 саралаш босқичи доирасидаги ҳар икки ўйинни 0:1 ҳисобида бой беришган. Ғалаба голлари муаллифлари - Марк Бернаус ва Марк Ребес эса Андоррада миллат қаҳрамони даражасида улуғланишган, чинакам шуҳратга кўмилишганди.\nФИФА рейтингида - 190-ўрин\nУЕФА рейтингида - 53-ўрин\nЯхлит терма сифатида биринчи расмий ўйинини 1994 йили ўтказган Лихтенштейн жамоаси коллекциясида «катта» рақиблар устидан қозонилган ғалабалар йўқ. Яъни «қизил-кўклар» ҳозирча фақат Озарбайжон, Литва ва Исландия термаларини енгишгани билан мақнатишлари мумкин. Улар шунингдек, саралаш ўйинларида люксембургликларни 2 марта доғда қолдиришган. Умуман, Лихтенштейн футболи тарихидаги энг ёрқин ўйин дуранг натижа билан тугаган. Қанақа дуранг денг? Чинакам фантастика! Хуллас, «миттилар» ЖЧ-2006 квалификациясида Европа вице-чемпиони - Португалия термаси билан тўқнаш келади. Ўзаро ўйинда ҳаммаси одатдагидек бошланади - Криштиану Роналду ва унинг дўстлари биринчи бўлимда 2:0 ҳисобида олдинга чиқиб олишади. Бироқ танаффусдан кейин Европа марказида жойлашган кичиккина мамлакатнинг ғурурли йигитлари қаердандир ғайритабиий куч олиб, буюк «камбэк»ни амалга оширишади. Оддий айтганда, Франц Бюргмайер ва Томас Бек томонидан урилган голлар Лихтенштейн термасига ғалаба ўрнини босувчи дуранг келтиради. Айнан шу натижа князликнинг футбол оламидаги энг жарангдор муваффақияти саналади.\nФИФА рейтингида - 191-ўрин\nУЕФА рейтингида - 52-ўрин\nМальта термаси етакчи жамоалардан ҳали бирор очко тортиб олганича йўқ. Ваҳоланки, «ионитлар» жаҳон ва Европа чемпионатлари саралашидаги иштирокларини XX аср ўрталарида бошлашган. Улар шу вақтгача чамаси 200та расмий ўйинда майдонга тушишга улгуришди ва жами 5та ғалаба қайд этишди. Қисқаси, Исландия, Эстония, Арманистон, Греция ва Венгрия термалари мальталиклар билан ўйинда бир мартадан омадсизликка учраган. Шундай экан, Мальта футболининг асосий «сенсация»си ҳали олдинда бўлса, ажабмас. Оролликлар шунинг баробарида энг аянчли мағлубият ортда қолганига ишонишни хоҳлашлари турган гап. Тарихга мурожаат этамиз - Испания термаси Евро-84 саралашида мальталикларни Се- вильяда меҳмон қилиб, «меҳмондорчилик» меъёрини бироз ошириб юборганди - 12:1. Дарвоқе, Голландияда испанларни келишган ҳолда ўйнаганликда айблашганди. Зеро, турнир жадвалидаги ҳолатга кўра, «қизил фурия» 10тадан кўп гол фарқи билан ғалаба қозонсагина Европа чемпионати финал босқичига чиқарди.\nФИФА рейтингида - 204-ўрин\nУЕФА рейтингида - 54-ўрин\nНафақат «кўҳна қитъа», балки бутун жаҳондаги энг кучсиз терма жамоалардан бири. Сан-мариноликлар 1990 йилдан буён жаҳон ва Европа чемпионатлари саралашида ўйнамоқдалар. Асосий факт шуки, «серениссима»га ҳозирча расмий ўйинларда ғалаба қозониш насиб этганича йўқ. Шуни назарда тутсак, Сан-Маринода жамоанинг ҳар бир голи ёки очкоси катта муваффақият сифатида баҳоланади. Хуллас, Латвиа ва Эстония термалари билан учрашувларда қайд этилган дуранглар - ушбу юрт вакиллари учун тарихдаги энг муҳим натижалар. «Ёғдули жамоа» (гўзал лақаб!) яқиндагина катта байрамга юз тутди. Яъни мариноликлар нақ 14 йиллик танаффусдан сўнг йирик турнирлар саралаши доирасидаги сафар учрашувида гол қувончини туйишди. Қолаверса, бу улар учун 5 йил давомидаги биринчи расмий гол эди. Яна бир ҳайратланарли томони шуки, жаҳон чемпионати саралаши тарихидаги энг тезкор голга айнан шу миттигина мамлакат футболчиси муаллифлик қилган. Аниқроқ айтсак, Давиде Гвалтьери ...Англия терма жамоасига қарши ўйин-нинг 8,3-сониясида аниқ зарба йўллаб, рекорд ўрнатганди. Тўғри, ўша учрашувда инглизлар бунга оз эмас, 7 мартагина жавоб беришганди.\nФИФА рейтингида - 206-ўрин\nУЕФА рейтингида - 55-ўрин\nГибралтар аҳолиси чамаси 30 минг киши, холос. Мамлакат футболининг ФИФА ва УЕФА оиласига кирганига эса ҳали 5 йил ҳам бўлмади. Бугунги кунда Гибралтар термаси халқаро футбол федерацияси рейтинги тубида Сомали, Ангилья, Эритрея, Тонга ва Багам ороллари жамоалари қаторида бормоқда. Гибралтарликлар Евро-2016 саралашида барча 10та учрашувни бой беришди. Умумий ҳисоб - 2:56. ЖЧ-2018 квалификациясига келсак, жамоанинг статистикаси қуйидагича: 8та ўйин, 8та мағлубият, голлар фарқи - 3:37. Демак, ҳар қандай дуранг бу терма учун ҳақиқий «сенсация» саналади ва бутун Гибралтар учун тарихий аҳамият касб этади.\nФИФА рейтингида - 89-ўрин\nУЕФА рейтингида - 39-ўрин\nЯна бир митти мамлакат жамоаси, лекин у ўз қаддини нисбатан кўтаришга уринмоқда. Фарер ороллари жамоасининг ФИФА рейтингида биринчи 100таликка кўтарилганию, УЕФА рўйхатида Эстония, Литва, Грузия, Кипр, Финляндия, Қозоғистон, Латвия ва Молдова термаларидан ўзиб, норвегияликлар ортига жойлашиб олгани кўп нарсадан далолат. Алоҳида ўйинлар ҳақида гапирсак, оролликлар асосий ғалабаларини Австрия ва Греция термалари билан ўйинларда нишонлашган. «Дас Тим» «балиқчилар» учун дебют ҳисобланган жаҳон чемпионати-90 саралашида шармандаликка учраган бўлса, греклар Евро-2016 квалификацияси давомида икки бора (!) енгилди. Ўша ўйинлар вақти Фарер жамоаси ФИФА рейтингида 189-қаторда эди. Айтганча, илк шармандаликдан сўнг юнонлар Клаудио Раньерини истеъфога чиқаришди ва у кейинчалик «Лестер» бошқарувини қўлга олиб, Англия чемпиони бўлди...\n14:37 Рафаэль Варан: «Рамос? Қандай бўлсам, шундай қабул қилишларини истайман» (0)\n14:14 Маурицио Сарри: «Азар ва Куртуани жамоада олиб қолмоқчиман» (0)\n13:59 «Арсенал» Андре Гомеш борасида «Барселона» билан музокараларга киришди (0)\n13:44 Андрей Фёдоров: «Локо» футболчилари майдонда бор кучлари билан ҳаракат қилишмоқда» (0)\n13:18 Артур: «Неймар «Барселона»га ўтишни фойдали тарафларини айтди» (0)\n12:59 Рўзиқул Бердиев: «Рақибга муносиб қаршилик қилишга уриндик» (0)\n12:47 Лионель Месси «Барселона»да Тома Меньени кўрмоқчи (0)\n12:21 «Сўғдиёна» - «Навбаҳор» либослар танланди (0)\n11:41 КАТТА ФУТБОЛ БАЙРАМИ (0)\n11:17 Матьюди Роналдунинг трансфери ҳаида хазиломус фикр билдирди (0)\n11:11 «МЮ» «Бавария»нинг икки футболчиси билан қизиқиб қолди (0)\n10:56 Ҳамиджон Актамов: Буёғи футболчиларнинг виждонига ҳавола (0)\n10:44 Роналду «Ювентус»нинг ёшлар жамоасига қарши ўйинда дебют қилади (0)\n10:41 Шота Арвеладзе: «Навоийда ўйнаш доим оғир» (0)\n10:21 PEPSI Суперлига: бугун 17-турга якун ясалади (0)\n09:34 Даличнинг хорватиялик сиёсатчиларга мурожаати ёлғон бўлиб чиқди (0)\n09:19 Маурицио Сарри: «Азар – юқори савияли футболчи» (0)\n08:56 «Бавария» Хамес Родригеснинг ўрнига бошқа футболчи қидирмоқда (0)\n07:48 Алекс Окслейд-Чемберленнинг жароҳати жиддий бўлиб чиқди (0)\n06:44 Азиз Ибрагимов: «Ҳар бир мағлубият сабоқ» (0)\n06:21 Россия чемпионати ғолиби қанча олади? АПЛ аутсайдерларичи? (0)\n00:16 Мбаппе ва футбол афсоналарини солиштирамиз, Килиан кимлардан зўр? (0)\n23:36 Бахтиёр Ашурматов: Мағлубият сабаби биринчи бўлимда бўш ўйнаганимиз бўлди (0)\n23:26 Pepsi Суперлига: Бикмаевнинг голлари «Локомотив»га ғалаба келтирди (0)\n23:21 Нўъмон Ҳасанов: Бугун мавсумдаги энг яхши ўйинлардан бирини ўтказдик (0)


Written by Абу Муслим Feb 08, 2017 - 2523 Views\nАқийда ва фиқҳнинг асосий масалалари қолиб, салафлар иттифоқ қилмаган масалаларда баҳслашиб, ихтилофга бориш - хоинликдир. Уммат бошига тушган, балки ўзимиз ҳам сабаб бўлган фожиалар, кўргиликлар, муаммолар ва фалокатларни унутадиган бўлсак, замонамиз мусулмонларини яраштириш, иттифоққа келтиришга ҳатто умид қолмайди.\nБу айнан Ибн Умар разиялоҳу анғумо дуч келган – чуқур кетиш ва инжиқликни танқид қилишига сабаб бўлган ҳодисага ўхшайди. Ўшанда бир ироқлик киши биров эҳромли ҳолда ўлдирган чивиннинг хуни ҳақида сўраган эди. Ибн Умар разияллоҳу анҳу унга ишора қилиб: «Манави одамни қаранглар, мендан чивиннинг хуни ҳақида сўраётир! Ваҳоланки, булар Набий саллоллоҳу алайҳи ва салламнинг фарзанларидан бирини ўлдиришган...» деб айтган эди.\nБир неча таъвил ва бир неча қарашлардан иборат бўлган баъзи шозз – нодир масалаларни ковлаб, баҳс оловига баттар мой қуйиб, бир-бирларига тошдан ҳам оғир гапларни айтиш - хоинликдан бошқа нарса эмас.\nАслида, ижтиҳод масалалари динимизнинг нақадар кенг қамровли ва мослашувчан эканига бир далилдир. Ҳадисга кўра, тўғри ижтиҳод қилган кишига икки савоб, нотўғри ижтиҳод қилганга эса бир савоб тегади. Шунинг учун ҳам мусулмон мутафаккирлари умматнинг муҳим муаммолари билан шуғулланишга, уларнинг эътиборларини шу масалалар атрофига жамлаш зарурлигига қаратишгани уқтирганлар. Ҳар бир инсон мавжуд муаммоларни бартарф этишга ҳисса қўшиш учун интилиши керак.\nДиний, мафкуравий, миллий, тил ва сиёсий ихтилофларга қарамасдан дунё барча соҳалар бўйича бирлашишга ҳаракат қилмоқда. Насроний динининг оқимлари бир-бирларидан анча узоқ бўлганига қарамай (ҳатто уларни бошқа-бошқа дин дейиш даражасида бўлса ҳам) ўзаро ҳамкорликларни йўлга қўяётганини кўряпмиз. Улар бир‑бирларига қанчалик мухолиф бўлмасин, умумманфаат устида бирлаша олмоқдалар.\nНасроний ва яҳудийлар асрлар оша давом этиб келаётган тарихий адоватларини бир четга суриб, барча соҳаларда ҳамкорликка ўтганини ҳам кўриб турибмиз. Ҳатто Ватикан ҳам Исо Масиҳни “қатл” қилишда яҳудийлар айбдор эмас, деган қарор ҳам чиқарди.\nЯқин ўтмишдаги мафкура даражасида бир‑бирига қарама-қарши бўлган иккита йирик давлат – собиқ Совет иттифоқи ва АҚШнинг “тинчлик асосида яшаш” деган шиор билан ўзаро яқинлашгани ҳаммамизга маълум. Бориб‑бориб, бу “Розилик сиёсати”га айланди.\nБошқа бир тарафдан Америка Хитой билан яқинлашиб бормоқда...\nБир вақтлар миллатлараро, ҳудудий, сиёсий ва ғоявий зиддият ва урушлар билан тўлиб тошган Европа давлатлари ҳозирги кунда шу қадар интеграциялашганки, улар ўртасидаги чегаралар олиб танланди. Энг ажабланарлиси шуки, Шарқий Европани Ғарбий Европадан ажратиб турадиган темир парда ҳам кундан кунга юпқалашиб, охир-оқибат йиртиб ташланди.\nТаниқли сиёсий шарҳловчи Аҳмад Баҳоуддин мазкур ҳолатларга изоҳ берар экан, жумладан, қуйдагиларни айтади: «Де Голль ўз интервьюларида «Европа Атлантикадан Уралга қадар чўзилиб кетган», деганда унинг гаплари киноя сифатида қабул қилиниб, қораланган. Чунки Урал – Россия ва Сибир ўртасида жойлашган тоғли худуд, демак, у ўзига Шарқ ва Ғарбни ўз ичига олган ва Россиядан Франция, у ёғи Испанияга қадар чўзилиб кетган Ягона Европа ҳақида гапирмоқда. Бу гапни муаллиф совуқ уруш, Европанинг Шарқий ва Ғарбий томонларга бўлинаётган, Берлин девори қурилаётган ва қуролланиш пойгаси авжига чиққан бир пайтда айтган эди. Мухолифатлари унинг бу гапни Американинг жиғига тегиш учун айтилган, деб ўйлайди. Зеро, унинг фикридан Шимолий Атлантика Иттифоқидан ва Ғарбий оламни ташкиллаштиришдан қатъий назар, Россия Америкага нисбатан Европага анчайин яқин деган маънони уқиб олиш қийин эмас эди.\nДе Голль дунё мафкураларга эмас, балки халқларга бўлинишини яхши тушунган. Тарих учун жуғрофия барча сиёсий режимлардан муҳим . Фаранг, олмон ёки руслар турли хил сиёсий режимларга эргашиши мумкин - у монархия бўладими ё республикачиликми, капиталистикми ё коммунистикми – барибир ўртада миллий мансублик туради. Франция фарангларники, Олмония олмонларники ва, шу мантиққа кўра, Россия аввалига Чор сўнг Коммунистик тузум остида бўлса ҳам русларники, яъни европаники бўлиб қолаверади. “Варшава шартномаси” ва “Шимолий Атлантика иттифоқи” деб атаганлари билан жуғрофий воқелик барибир кучли бўлиб чиқаверади. Шубҳасиз, Де Голль ўз сиёсати билан Европада АҚШнинг устунлигини заифлаштирмоқчи бўлган. Чунки у коммунистларнинг қуёши ботиб бораётанини кўра билган. Булар эса оддий сиёсат эмас, балки сиёсий қарашлар эди.\nДе Голль тамаддунларнинг алмашиши фалсафа тарихини тадқиқот қилган ва бошқалардан кўра узоқни кўра билган мутафаккирдир. Шарқий Европада (айниқса Олмонияда) бўлиб ўтган ҳодисалар билан таниш бўлган одам ҳеч қандай жаҳон урушлари, атом бомбаларисиз Де Голль башоратлари тўғри чиққанидан ҳайратда қолади. Янада ажаблантирадиган нарса шуки, тарих фалсафасини тушунишда Де Голльга (генерал Де Голль, Иккинчи Жаҳон уруши қаҳрамони, Франция президенти) мутлақо тескари бўлган Горбачев (Горбачев – миллатчиликка зид бўлган байналмилалчилик вакили, энг асосийси – ишчи ва бошқа синфларнинг бирлиги дея ҳисоблаб келган) “катта Европа уйи” иборасини қўллаб келган. Бутун дунё ва энг аввало Европа (айниқса Олмония) унинг бу гапларидан ҳайратландан қотар эди. Ҳеч ким тарих Де Голльнинг ушбу мантиқий хулосасини ажабтовур тез ва бу қадар ўта жўн ҳолатда ўзлаштиришини ва талаб қилажагини тасаввур эта олмаган ҳам эди». [Ал-Аҳрам, 13/11/1989].\nДиалектик материализм вакили ҳисобланган Горбачевнинг католик черкови вакили Рим папаси билан Ватиканда учрашгани янада ажабланарли ҳолдир. Бундай ҳодиса Россияда коммунистлар тарафидан содир этилган 1917 йилги давлат тўнтаришидан сўнг ҳеч кузатилмаган эди. Мусулмонлар очарчиликдан қирилаётган, жоҳилликдан халок бўлаётган, наркотиклар қулига айланаётган, худосизлик, залолатга тортилаётан бир даврда мусулмонлар муаммолари билан қ қизиқмаслик ҳамда уларни ечишга ҳаракат қилмаслик мумкинми? Ким мусулмонларнинг муаммолари учун ғам чекмаса, улар биздан эмасдир. Ислом уммати ўзи истеъмол қиладиган озиқ-овқатларни ишлаб чиқармайди, ўзини ва ўзининг муқаддас нарсаларини ҳимоя қилиш учун қурол-яроғ ҳам ишлаб чиқармайди. Мусулмонларнинг салмоғини ошириб, уларни муҳтарам қилиши мумкин бўлган ускуна ва техникаларни ишлаб чиқаришга ҳам бепарводирлар. Бутун Ислом олами “учинчи дунё” таркибига киради, агар “тўртинчи” дунё мавжуд бўлганида, унинг таркибини ҳам тўлдириб ташлаган бўлармиди?!\nКўпинча умматнинг қолоқ бўлиши сабаби қилиб Исломни кўрсатишади, муқаддас динимизни айблашади. Агар ҳозирги мусулмонлар Исломга тўлиқ амал қилганларида эди, улар дунё халқларига устоз бўлиб, инсониятга пешво бўлишига шубҳа қолмаган бўлар эди.\nЎзимнинг “Исломнинг қайта уйғониши ҳамда араб ва Ислом олами ташвишлари” номли тадқиқотимда таъкидлаб ўтганимдек, қайта уйғониш – бу буюк олам ташвишлари ва муаммоларининг йўқолиши дегани эмас. Уни амалга ошириш учун бутун қалби ва ақли билан шу муаммоларни ҳал этиш, уларнинг сабаб ва оқибатларини чуқур ўйлаш керак.\nМен “Ислом васатияси”ни, яъни мўътадил, соф Исломни таклиф этаман, уни Исломнинг универсал калити деб биламан. Зеро, у консерватизм ва реформизмни бирлаштириб, догматик ва ўзгарувчан категория ва тушунчалар ўртасида мувозанат ҳосил қилиб, ўтмишдаги қарашаларни ва келажакдаги режаларни тарозуга солади. Буларнинг ичидан еттита асосий нарсани алоҳида баён қилганман:\n1) Илмий, технологик ва маданий қолоқлик муаммоси;\n2) Ижтимоий ва иқтисодий зулм муаммоси;\n3) Сиёсий авторитаризм ва мустабидлик муаммоси;\n4) Европалашиш, мафкуравий ва маданий босқинлик муаммоси;\n5) Сионистик тажовуз ва оккупация муаммолари;\n6) Араб ва Исломдаги парчаланиш ва алоқаларнинг узилиш муаммоси;\n7) Ахлоқларнинг бузилиши ва айниши муаммоси.\nАгар истак бўлса, бу рўйхатга яна бошқа кўплаб муаммоларни қўшиш мумкин: фуқаролар уруши, минтақавий муаммолар, ҳалокатли очарчилик, христиан миссионерларининг ёвуз ҳужумлари ва ҳоказолар.\nБир пайтлар Кувайтдаги халқаро Исломий хайрия ассамблеяси ишида иштирок этдим. Мажлисларнинг сўнгида иштирокчиларнинг бири Афғонистондаги уруш муаммолари ва унинг атрофидаги иғволар ҳақида гап очди.\nСўнг бошқа бир иштирокчи масжидлар инқилоби, интифада, муқаддас замин қаҳрамонлари ва улар дуч келган қийинчиликлар, уларга душманларнинг солган азоблари ҳамда араб ва мусулмонларнинг кучсизлиги, заифлиги ҳақида гапирди.\nУчинчиси эса Ливандаги фожеалар, ҳокимият учун кураш, хорижликларнинг иғво-ю фитналари, хунрезликлар ва вайронагарчиликлар ҳақида гапирди.\nТўртинчиси эса Покистон ва замонавий аёл тимсолидаги, Ғарб ва Шарқнинг ҳамда насроний ва мушрикларнинг қўллаб-қувватлаши билан унга илмонийларнинг қилаётан зарбаси ҳақида сўзлади.\nБешинчиси эса иккита мусулмон давлат – Мавритания ва Сенегал ўртасида аланга олган ҳамда араблар билан қора ирқ вакиллари ўртасида адоват уруғини сочган уруш ҳақида гапирди.\nОлтинчи маърузачи Судан жанубидаги Жон Жорд фитнаси, яъни шариатга ҳамла қилгани, Ислом ва араблар бу ерларда бегона унсур эканини тарғиб этгани ҳақида зикр қилди.\nСаккизинчиси эса Сомалидаги бахтиқаро мусулмонлар ҳақида, Эритрейдаги насроний-марксчиларнинг фитнаси хусусида сўзлади.\nТўққизинчиси эса Филиппиндаги мусулмонларнинг кураши ҳақида гапирди.\nЎнинчиси Болгария ва Бирмадаги мусулмонлар бошига тушган азоблар ҳақида гап очди...\nГап фақат дунё бўйлаб сочилиб кетган мусулмон озчиликлари ҳақида кетаётгани йўқ: мусулмонлар кўп яшайдиган жойларда ҳам мусулмонларнинг уйлари узра хавф‑хатар булути турибди.\nОсиёдаги энг йирик мусулмонлар мамлакати Индонезияга насронийлаштириш хавфи соя солиб турибди, Африкада эса Нигерия насронийлаштирилмоқда.\nЎз динининг жонкуяри бўлган ва бутун уммат дарди билан қизиқаётган мусулмон, агар инсофдан маҳрум этилмаган бўлса, бу улкан муаммоларни қандай инкор қила олиши мумкин? Ўзини ўзи улардан яккалатиб қўйиши ва айни вақтда, муҳим, зарурий масалалар сирасига кирмайдиган илмий ёки кундалик ҳаётнинг икир-чикирлари орқасидан мубоҳаса қилиши, қичқириши, нафратини сочиши ва ушбу арзимас нарсаларни деб, уйғун бирликни парчалаб юбораётгани, унутилган нифоқни қайта қўзғатаётгани, аллақачон босилган зиддиятларга боз фаол тус бераётганига эътибор қаратмаслиги мумкинми?\nЕр куррасининг барча бурчакларида кузатилаётган ҳамда бутун дунё интеграцияси натижасида дунё майда-чуйда ихтилофларни унутишга ҳаракат қилаётган бир вақтда-я?!\nШунинг учун ҳам тақдирларни ҳал қилувчи қарорлардан чалғитиб, биз одамларни иккинчи даражали масалалар билан овора бўлиб қолишга тарғиб қилмаслигимиз керак. Бир вақтлар мусулмонларнинг фикрларини банд қилган эски (шозз) мавзулар устида тадқиқотлар қилишга ҳозир ҳожат йўқ. Бундай масалалардан бугунимиз учун деярли ҳеч қандай фойда ва керакли самара олиб бўлмайди. Масалан, баъзи бир вақтларда Ислом тафаккурида “Қуръон махлуқми” деган мавзу асосий мавзулардан бўлган эди. Шу масала юзасидан муътазалийлар билан бошқалар орасида катта даҳанаки баҳслар олов бўлиб ёнар эди. Ўшанда файласуф мўътазалийлар Аббосийлар салтанати ва унинг иттифоқчиларини баҳсларга муккасидан кетишга мажбур қила олган эди. Улар мусулмонларни, уларнинг олимлари, улуғ мужтаҳид имом Аҳмад ибн Ҳанбал бош имомлар билан тортишувларни қўзғашга муваффақ бўлишди: ўт ва қиличлар, қамоқхона ва қийноқлар билан рақибларини ўз ақийдаларидан кечишга ва ўзлари тарғиб қилаётган қарашларни (таълимотларни) қабул қилишга мажбур қилдилар. Бу – даҳшатли фитна ва оғир фалокат эди. Ўзларини «Эркин фикр жарчиларимиз» деб атайдиганлар бу нарсаларнинг юкини ўзларида тотиб кўришди.\nҲар ҳолда, бу фитна маълум шароитларга боғлиқ бўлиб, уни оқлаш учун ўзининг баҳоналари ҳам бор эди. Бироқ бугун қай тарзда бўлса ҳам уларни қайта қўзғаш учун ҳеч қандай баҳона, сабаб йўқ. Шунинг учун ҳам зайдийлар, ибодийлар ёки қандайдир бошқа фирқалар ҳақида гапирганларида уларнинг «Қуръон махлуқ», деб ишонишларини эшитиб ҳайрон бўламан. Бу масалани кўтариш ҳеч қанақасига мумкин эмас.\nҲозирда биздаги муаммо Қуръонни Аллоҳ томонидан нозил бўлганини тасдиқловчилар ўртасидаги муаммо эмас, балки унинг Аллоҳдан эмас, балки Муҳаммад соллаллоҳу алайҳи ва салламдан деб, шу билан бирга Улуғ китобнинг илоҳийлигини ва унинг ҳаётий дастур эканини ҳамда давлат ва жамият асоси эканини инкор қилувчилардир.\nЮсуф Қаразовий мақоласи асосида\n Ибн Абу Нуъм ривоят қиладилар: «Мен бир кишининг Ибн Умардан чивиннинг хуни ҳақида сўраганининг гувоҳи бўлдим. Ибн Умар ундан: «Қаерликсан?» деб сўрадилар. У: «Ироқликман», деди. Ибн Умар: «Манави одамни қаранглар, мендан чивиннинг хуни ҳақида сўраётир! Ваҳоланки, Набий саллаллоҳу алайҳи ва салламнинг ўғилларидан бирини ўлдиришганда, ул зотнинг «Улар иккиси бу дунёдан (жаннатга риҳлат этган) икки даста райҳонларим эрди!» деганларини эшитганмен», деб айтдилар» («Улар иккиси» — деганларида вафот этган икки ўғилларини назарда тутяптилар). (Бухорий. Ал-жомиъ ас-саҳиҳ)\nМулоқотдаги қўполлик – уммат заифлашувига сабаб бўлувчи омил сифатида Feb 08, 2017 - 2523 Views\nБағдоднинг қулаши умматга нимани англатади? Feb 08, 2017 - 2523 Views\nУммат бирлиги Feb 08, 2017 - 2523 Views\nMore in this category: « Агарда хутба (маъруза) зерикарли бўлса Бағдоднинг қулаши умматга нимани англатади? »


"Инс-жинслардан халос қилувчи" мазҳаб - BBC News O'zbek\n"Инс-жинслардан халос қилувчи" мазҳаб\nКерри Грайси Хитойдаги Би-би-си мухбири\nХитой яқин тарихида энг оламшумул қотиллик ҳодисаси дея кўрилган иш устидан маҳкама бошланиш арафасида.\nЎтган май ойида мамлакатда тақиқланган мазҳаблардан бирининг аъзолари емакхонада бир аёлни уриб ўлдирдилар. Аёлнинг ягона айби уларга ўз телефон рақамини бермагани эди.\nБу мазҳаб ўзини "Яратган Парвардигор Черкови" деб атайди. Миллионлаб издошлари борлигини даъво қилади.\nҲодиса Хитой шарқидаги шаҳарчалардан биридаги McDonald's емакхонасига мазҳаб аъзолари бўлган бир оиланинг олти аъзоси етиб келиб, янги аъзоларни ёллашга ҳаракат қилган вақтда рўй берган.\nУлар мижоздан-мижозга ўтиб, телефон рақамларини сўрай бошлайдилар. Бир аёл бундан бош тортган вақти уни уриб ўлдирдилар. Ёрдамга келмоқчи бўлганларни ҳам уриб ўлдириш билан қўрқитдилар.\nҚотиллик емакхона камералари ва мобил телефонларда тасвирга туширилган.\nҲодиса Хитойни ларзага солди. Телефон рақамини бермагани учун одам ўлдиришга тайёр мазҳабчилар ким?\nҚўлга олиниб, сўроққа тутилганлардан бири Жанг Лидонг қилмишидан афсусда эмаслигини айтди.\n"Мен уни бутун кучим билан калтакладим, устига чиқиб тепдим. У иблис эди. Биз уни йўқотишимиз керак эди", деди у.\nImage caption "Яратган Парвадигор Черкови" вебсаҳифасида бўйсунмаганлар жазоси қандай бўлиши намойиш этилган.\n'Катта қизил аждар'га қарши кураш\n"Яратган Парвардигор Черкови"нинг оммага тақдим қилган вебсаҳифаси кўтаринки руҳдаги диний қўшиқлар ва матнларга тўла. Лекин Черков ғоясининг ўзаги - Яратган хитойлик аёл сиймосида ерга қайтиб, охирзамонни даф қилиши ғоясидир.\nМазҳабга асос солган собиқ физика ўқитувчиси Жао Вейсан Парвардигор билан тўғридан-тўғри мулоқотда бўлган ягона шахс сифатида ўзини тадқим қилади. У кейинчалик у АҚШга кетган.\nУнинг ҳозирда қаерда эканлиги маълум эмас. Лекин мазҳаб вебсаҳифаси ҳам инглиз ва ҳам хитой тилидаги Хитой ҳукуматига қарши бўлган мақолаларга ҳам тўла.\nУлардан бирида айтилишича, "1949 йили Коммунистик Партия қудратга келганидан бери бу "қизил аждар"нинг тазйиқларидан диний эътиқодларга қарши кенг миқёсли кураш кетмоқда".\nПравослав насронийлар бўлган ўнг минглаб хитойликлар ҳукумат тазйиқларидан қочиб, пинҳона, уйларда ташкил қилинган черковларда ибодат қиладилар.\nЛекин "Яратган Парвардигор Черкови" ҳукумат тазйиқлари ҳақида шикоят қила туриб, ўз аъзолари томонидан амалга оширилган қотилликлар, одам сўйишлар, пичоқлаш ва тартибсизликларни тилга олмайди.\nБунинг ўрнига мазҳаб миллионлаб тарафдорлари борлиги ва охирги 3 йил мобайнида деярли 400 минг аъзоси ҳибсга олинганлигини даъво қилади.\n"Улкан қизил аждар" - Коммунистик Партияга қарши Черков вебсаҳифасида чоп этилган шахсий изҳоротларнинг асосий мавзуси.\n"Улар мени уриб ўлдирсалар ҳам, руҳим Яратган билан... Мен иблисга ҳеч қачон бўйсунмайман", дейилади улардан бирида.\nЛекин мазҳаб туфайли яқинларидан айрилганларнинг фикрлари ўзгача.\nТурмуш ўртоғи ва қайнотасини мазҳаб "исканжасидан" қутқариш учун махфиёна аъзо бўлиб кирган бир киши билан гаплашишган муваффақ бўлдик.\nImage caption Емакхондаги қотиллик қатнашчиси қилмишидан афсусда эмаслигини айтган.\nУнинг айтишича, "мазҳаб мутлақо оила, инсон ва ҳукуматга қаршидир. Улар аъзоларидан ўз яқинларига ҳамиша ёлғон гапиришни талаб қиладилар. Улар учун оилавий қадриятларнинг ахамияти йўқ ва бир-бирларини шунга ундайдилар".\n"Оила аъзоларидан кимда-ким мутлақо воз кеча олса, унга мукофот сифатида мазҳабда юқорироқ мавқе берилади. Мазҳабга кирган одам ақидапараст ва телба бўлиб қолади".\nБу шахс ўз изланишлари натижасида шуни аниқлаганки, мазҳаб аъзолари одамларни ёллашда аввал юмшоқ бир шаклда, дўстона оҳанг билан ёрдам таклиф қиладилар. Кейинчалик оҳанг пўписага айланади. Баъзида эса ҳатто одам ўғирлаш ва ўзига ром қилиб олиш усуллари ҳам қўлланади.\n'Мазҳаблар ва бидъат'\nПекин Университети жойлашган мавзедаги давлат назорати остидаги черков ташқарисида тақводорларни турли мазҳабга ёлловчилардан огоҳ бўлишга даъват қилувчи плакатлар осилган.\nЛекин мазҳабчиларнинг ҳам тақводорларга ўз "ваъдалари" бор.\nМазҳабга ёлловчилар бирон яқини касалга мубтало бўлган, оиласи бузилган, ишини йўқотган ва қийин шароитда қолганларни нишонга оладилар.\nПекиндаги черков руҳонийси Ванг Жианиннинг айтишича, "тақводорларга энг катта хавф ҳозирда мазҳаб ва бидъатдан келмоқда".\nВанг Жианин Хитой шарқидаги қабристонда 20 йил аввал ушбу мазҳабга кирган онаси ва синглиси қабрини кўрсатади.\nУ отасини ҳам шу мазҳаб туфайли йўқотди...\nЎтган йили 1 октябр куни синглиси отасини уриб ўлдирди. McDonald's даги қотилликда бўлгани каби у ҳам отасини "иблис" сифатида кўрди.\nҲозирда Ванг Жианин онасининг кўзи очилиб, мазҳабни ташлаб чиқишига умид қилмоқда.\nMcDonald's даги қотилликдан бери омманинг ғазаби ошиб, расмийлардан "Яратган Парвардигор Черкови"га босимни оширишни талаб қилмоқдалар.\nОхирги ҳафталарда деярли ҳар куни мазҳаб аъзолари ҳибсга олингани ёки улар йиғиладиган жойларга рейдлар ўтказилгани ҳақида хабарлар берилмоқда.\nЛекин кўплаб инсонлар ва оилалар ҳаётларига сингиб, зарар етказишга муваффақ бўлган мазҳаб аслида коммунистик партияга солаётган таҳдиди учун жазоланаётган кўринади.


Ота–она сотилади: Ота - 68, она - 66 ёшда. » Sangzor.uz - Жиззах янгиликлар портали\nSangzor.uz - биз сизга яқинмиз! » Блогерлар » Ота–она сотилади: Ота - 68, она - 66 ёшда.\n- Кўриб турганингиздек, биз моддий жиҳатдан муҳтож одамлар эмасмиз. Лекин, бизнинг меросхўримиз - фарзандларимиз йўқ. Шунинг учун эълон орқали ўзимизга муносиб номзод топишга қарор қилдик. Биз бу эълонга фақат меҳр ва одамийлик ҳисси юқори кимсаларгина жавоб қилишини билардик! Аммо бундай инсонлар топилишига шубҳада эдик. Бу ишингиз сизлар учун шарафдир! Сизни учратганимиздан жуда мамнунмиз! - дедилар!\nМенинг фикрим порталида дронлардан фойдаланиш тартибини соддалаштириш ҳақида мурожаат қолдирилган\nТадбиркорларнинг лицензия олиш фаолияти соддалаштирилади\nТекин пишлоқ ҳақида\nМаиший коррупция ҳақида узунроқ пост\nЖиззах вилоятида 140 та янги оилавий нодавлат мактабгача таълим ташкилотлари ташкил қилинди\nВидео: Зоминдаги ўрмон ёнғинларини ўчириш жараёнлари\nPfizer ва Moderna вакциналар нархини оширди\nСурхондарёда маҳкумни қамоқдан чиқариб бериш учун 70 минг доллар сўраган шахс ушланди\nСуҳроб Хўжаев Олимпиадалардаги энг яхши натижасини қайд этди\nЖиззахда аҳоли мурожаатлари билан ишлаш тизимини мутлақо янгича ташкил қилиш мавзусида семинар ўтказилди\nЖиззах вилояти ўсимликлар карантини давлат инспекцияси матбуот анжумани ва пресс тур ташкил этди\nТермизда афғонистонлик қочқинлар учун лагер қурилаётгани ҳақидаги хабарлар рад этилди\nAбитуриентларга рухсатномалар бериш бошланди\nТошкентда 5 та автомобиль олдинма-кетин тўқнашди\nДХХ “ов”дан йирик “ўлжа”лар билан қайтмоқда\nПойтахтнинг кўплаб туманлари ҳиндистонликлар ва покистонликлардан тўлиб кетган. Улар ўз мамлакатларида авж олган ковидни тарқатиши мумкинлигидан аҳоли хавотирга тушмоқда\n4 099 0\nТУРКИЯГА КЕЛАЁТГАН ВАТАНДОШЛАР ДИҚҚАТИГА!!!\nЧойхона подкасти: Сохта ахборотни қандай аниқлаш мумкин: маслаҳат, кўрсатма, тавсиялар\nЖиззахдаги мактаб-интернатда “Замин таълим” лойиҳаси доирасидаги тадбирлар ўтказилди (фото)


25 май куни “Казань арена” стадионида Россиядаги энг йирик ифтор бўлиб ўтади. Бу ҳақда Татаристон муфтийси Комил Самиғуллин маълум қилди, дея хабар бермоқда Islam.ru нашрига таяниб Азон интернет нашри.\nШу куни 15 минг рўзадор учун дастурхон ёзилади, ифторга Татаристоннинг турли ҳудудларидан 2,5 минг киши келиши кутилмоқда. Стадиондаги ифторга кўп болали ва кам таъминланган оилалар, имконияти чекланган кишилар таклиф этилган. Шунингдек, жамоат ва диний ташкилотлар вакиллари, Эрон, Туркия ва Қозоғистон консуллари қатнашади. Бундан ташқари, стадион ташқарисида оғиз очиш учун 1000 та ланчбокс тарқатилади.\nОммавий ифторда 1158 нафар кўнгилли хизмат қилади, улар тайёргарлик ишларини бугуноқ бошлашади.\nДругие материалы в этой категории: « Қозон шаҳрида журналистлар учун анъанавий ифтор маросими ўтказилди\tВулқонда жойлашган энг гўзал кўллар »


Эзра илтижо қилади — Dilkashradio.com\nЭзра илтижо қилади\nАссалому алайкум. Биз аёллар фарзандларимизнинг келажаги, уларнинг Худо йўлида тўғри юриши бизнинг уларга қанчалик даражада Худо Каломини ўргатганимизга ва уларни тўғри ва ҳақиқат йўлига бошлашимизга боғлиқ. Биз меҳрибон ва жонкуяр она сифатида фарзандларимиз учун ибодат қиламиз. Уларнинг хатоларини кечирамиз ва Худодан ҳам кечиришини ва тўғри йўлга бошлашини сўраймиз. Эзра деган пайғамбар ҳам Худовандга халқнинг гунохларини кечиришни сўраб ибодат қилган эди. Эзра пайғамбар шундай деб ёзади: “Кечки қурбонлик пайтида мен ҳамон изтироб чекканимча ўтирган ўрнимдан турдим. Кўйлакларим ва ридоим йиртилган ҳолатда тиз чўкдим. Эгам Худога қўлларимни чўзиб, ёлвордим: “Эй Худойим! Қаттиқ хижолатдаман, ҳузурингда бошимни кўтаришга ботинолмайман. Эй Худойим!\nАйбларимиз бошимиздан ҳам ошиб кетган, гуноҳларимиз тоғдай уйилиб, осмону фалакка етган. Ота – боболаримиз давридан шу кунгача биз гуноҳга ботиб келдик. Айбларимиз туфайли Сен бизни, шоҳларимизни, руҳонийларимизни бошқа юртларнинг шоҳларига мағлуб қилдинг. Улар бизни ўлдиришди, талон–тарож қилишди, асир қилиб олиб кетишди, худди ҳозиргидай, биз шармандали аҳволга тушдик.\nЭнди эса, эй Эгамиз Худо, сен қисқа вақт давомида бизга шафқатингни кўрсатиб, бизни омон сақладинг, муқаддас масканинг олдига жойлаштирдинг. Бизга умид бердинг, қуллигимизда озгина бўлса ҳам, ҳаловат ато қилдинг. Эй Худойимиз, биз қул бўлсак ҳам, Сен бизни тарк этмадинг. Бизга марҳамат кўрсатиб, Форс шоҳининг илтифотига сазовор қилдинг. Бизга янги ҳаёт ато қилдинг, уйингни қайта қуришимизга, уни тиклашимизга имконият бердинг, Яҳудо юртида ва Қуддусда бехатар яшашимизга имконият яратдинг.\nЭй Худойимиз, энди нима ҳам дердик?! Буларнинг ҳаммасидан кейин ҳам биз амрларингга риоя қилмадик. Сен пайғамбар қулларинг орқали шундай амр берган эдинг:\n— Сизлар эгалик қилиш учун кираётган бу юрт маҳаллий халқларнинг бутпараст удумлари туфайли ҳаром бўлган. Халқлар жирканч одатлари билан бутун юртни у бошидан бу бошигача булғадилар. Шунинг учун уларга қиз узатманглар, ўғилларингизга уларнинг қизларини олиб берманглар. Уларга ҳеч қачон тинчлик ва фаровонликни раво кўрманглар. Шундагина сизлар кучли бўласизлар, юртнинг аъло ҳосилидан еб, роҳатланасизлар, бу юртни болаларингизга абадий мерос қилиб қолдирасизлар.\nБошимизга тушган ҳамма кўргиликларга қилган қабиҳ ишларимиз, ўзимизнинг айбларимиз сабаб бўлди. Эй Худойимиз, шунга қарамай, сен бизни қилмишларимизга яраша жазоламай, оз жазоладинг, айримларимизни омон сақладинг.\nСенинг олдингда туришга ҳақимиз йўқ, лекин мана, айбларимиз билан олдингда турибмиз.” Эзра Худонинг уйи олдида ўзини ерга отиб йиғлаганича, гуноҳларни эътироф этди. У Худога илтижо қилаётганда, атрофига Исроилдан катта жамоа — эркагу аёл, болалар йиғилишди. Халқ ҳам аччиқ–аччиқ йиғларди. Шунда халқ Эзрага шундай дея мурожаат қилди: “Биз маҳаллий халқларнинг бутпараст аёлларига уйланиб, Худойимизга бевафолик қилдик. Лекин шунга қарамай, биз, Исроил халқи учун ҳали ҳам умид бор! Келинг, Худойимиз билан аҳд қилайлик. Бизда ҳам қандай ҳолат юз бермасин, Худованд бизни ташлаб қўймайди. Гуноҳларимизни тан олиб унинг олдида астойдил тавба қилсак, У бизни кечиради. Муҳими қалбимиз ва мақсадимиз тўғри бўлса бас. www.najot.com сайти сизга Худовандни тўғри билишингизга ва у билан тўғри муносабат ўрнатишингизга ёрдам берадиган маълумотларни тақдим этади.


ТОШПУЛАТ РАХМАТУЛЛАЕВ СОГДИАНА: Самарқандда санъаткорлар ўзлари учун базм ташкил этишди\nСамарқандда санъаткорлар ўзлари учун базм ташкил этишди\nСамарқандда тадбиркорлар ва санъаткор хонандалар иштирокида Янги йил базми бўлиб ўтди. Биринчи марта хонандалар тадбир меҳмони эмас, унинг ташкилотчиси, мезбони ва фаол иштирокчилари бўлишди. Уларнинг даврасига санъат шайдолари бўлмиш тадбиркорлар ҳам қатнашиб, даврани гаштак деб номлашни маъқул кўришди.\nБиз санъат аҳлининг турли тадбирларда ҳозиру нозир бўлиб хизмат қилишларига ўрганиб қолганмиз. Уларнинг ҳар бири ўзига белгиланган вазифани бажаргандан сўнг, яъни қўшиқ ёки рақс ижро этгач, одатда даврани тарк этади. Ўзи хизматда бўлиб, бошқаларга қувонч улашади. Ҳар доим аҳвол шу эди.\nБу анъанани бузиб, санъаткорлар ўзлари учун ажойиб базм ташкил этишди. Олдиндан тузилган режага биноан ҳар бир хонанда битта қўшиқ ижро этиш билан чекланадиган бўлди. Натижада тўпланганлардан аксариятининг ўз касбдошлари ҳузурида чиқишига имкон яратилди.\nШуниси диққатга сазоварки, фақат профессионал хонандалар эмас, балки тадбиркорлар орасидан чиққан ҳаваскорлар ҳам саҳнага кўтарилиб, ўз маҳоратларини намойиш этишди. Масалан, улардан бири ҳунарманд, мусиқа асбоблар ясовчи уста Раббим Ўлмасов эди. У нафақат тор ва бошқа асбоблар ясашга, балки қўшиқлар ижро этишда ҳам уста эканлигини кўрсатди.\nШу куни турли ёшдаги хонандалар саҳнага таклиф этилди. Улар орасида деярли 40 йил давомида фаолият юргизиб келаётган Фозил Очилов раҳбарлигидаги Самарқанд туман “Шашмақом” халқ ансамблидан тортиб, ёш ижрочилар республика танловининг ғолиби Далер Садовгача бор эди. Тошкентдан махсус келган Ўзбекистон маданият ва санъат инстиутинниг ўқитувчиси, Зулфия номидаги давлат мукофоти лауреати, мумтоз қўшиқларнинг моҳир ижрочиси Зулфия Рашидова ўз чиқиши билан даврага алоҳида шукуҳ бағишлади.\nЯнги йил базмини юқори савияда ташкил этишда жонбозлик кўрсатган санъаткор Жамшед Ахмедовнинг таъкидлашича, шу куни даврага 150 нафарга яқин хонанда ва тадбиркор тўпланди. “Бундай учрашувлар бизга фақат ҳордиқ чиқариш воситаси бўлиб хизмат қилмасдан, ўртамиздаги муносабатларни яхшилашга, бир-биримизнинг ижодимиз билан яқиндан танишиб боришимизга ёрдам беради”, – дейди Ж.Ахмедов.\nЎз ҳаёт йўлини санъатда бошлаган ва кейинчалик тадбиркорликка ўтган Алишер Баёнов биз билан суҳбатда учрашувнинг ташкилий жиҳатлари унга маъқул бўлганлигини қайд этди. Унинг фикрича, айрим тадбирларда бўлганлиги каби кўп гапирилмади, балки ҳамма эътибор мусиқага, қўшиққа қаратилди ва бу тўпланганларга жуда хуш келди.\nДарҳақиқат, фақат тадбирнинг аввалида Самарқандда шаклланган ўзига хос ижрочилик мактаби ҳақида сўз юритилди. Ташкилотчилар таклифи билан учрашувни санъат ихлосмандларидан бири, кўпчилик хонандаларни яхши таниган ва билган Баҳодур Раҳматуллаев очди ҳамда кекса ижрочилару кўплаб шогирдларга устозлик қилган мураббийларни саҳнага таклиф қилди.\nДаврага кўрк бағишлаб турганлар орасида 56 йилдан бери санъат йўналишидаги махсус ўқув юртида (ҳозирги Санъат коллежи) таълим бериб келаётган Олимбой Раҳмонов, СамДУда мусиқадан ёшларга сабоқ бераётган устоз ва бастакор Равшан Ҳамроқуловларнинг борлиги диққатга сазовордир. Бу ташкилотчилар диққатидан ҳеч ким четда қолмаганлигидан далолат беради.\nУчрашувда ҳозир бўлганлар тез-тез дийдор кўриб туриш фойдадан холи эмаслигини билдиришди. Тадбир аввалида уни гаштак деб аталиши бежиз бўлмаса керак. Чунки гаштак бир марта бўлиб ўтадиган тадбир эмас. Унинг ўзига хос қоидалари бор. Энди янги ўтиришни бошқа ташкилотчилар худди шундай ёки ундан ҳам зиёда қилиб ўтказиши керак.\nАвтор: Тошпулат Рахматуллаев на 08:06


Дарвоқе, Жиззах тумани “Қулама” қишлоқ фуқаролар йиғини ҳудудидаги Тошкентлик маҳалласида яшовчи Б. Манноновни ҳамқишлоқлари “боғбон домла” деб аташади. Бунинг сабаби асл касби ўқитувчи бўлган Бозорбой ака ўз томорқасида ҳар йили 15 минг тупдан зиёд кўчат етиштиради.\nИши ва ҳисоб-китоби пухта Бозорбой аканинг ён-дафтарига назар солсангиз, Тошкент, Самарқанд, Бухоро, Сирдарё, Хоразм вилоятлари ва Қорақалпоғистон Республикасига кўчат олиб кетган мижозларининг телефон рақамлари ёзиб қўйилган. Сабаби битта — нафақат Швейцарияга, балки юртимизнинг ҳар бир гўшасига бериб юборилган ниҳол тақдири боғбоннинг ўз тақдиридек гап.\nБеш босқичли жараён\nЖиззах туманида лойиҳа қиймати 3 миллиард 468 миллион сўмлик “Жиззах жун” масъулияти чекланган жамияти фаолият бошлаши билан маҳаллий хом ашё — жундан тайёр маҳсулотлар ишлаб чиқариш имконияти яратилди.\n— Технологияларимиз кунига 20 тонна жунни қайта ишлаш қувватига эга, — дейди жамият раҳбари Одил Толипов. — Бу ерда жунни ювиш, ундан ёғини ажратиб олиш, бўяш, калава ип ва тайёр маҳсулот ишлаб чиқаришгача бўлган беш босқичли юмушлар бажарилаяпти. Эътиборлиси, жундан ажратиб олинган ёғ фармацевтика ва косметология корхоналарига жўнатилаётган бўлса, тайёр маҳсулотларимиздан енгил саноат, автомобиль саноати, қурилиш ҳамда уй-рўзғор буюмлари ишлаб чиқаришда кенг фойдаланилаяпти. Келгусида жундан пайпоқ ва гилам тўқишни ҳам ўзлаштиришни мақсад қилганмиз.\nМазкур рукндаги бошқа мақолалар: « Маҳорат ва масъулият\tҚисқа сатрларда »


Чоршанба, 24 Феврал\n24 февраль куни Тошкентдаги «Ўзбекистон» спорт мажмуасида бир неча йил Ўзбекистон футбол федерациясига (ҳозирда ассоциация) раҳбарлик қилган, марҳум Мираброр Усмоновни хотирлаш мақсадида футбол оқшоми ташкил этилди.\nЎФА президенти Абдусалом Азизов, биринчи вице-президенти Равшан Эрматов ва бир қатор мутасаддилар, марҳумнинг яқинлари, футбол жамоатчилиги, мухлислар шоу тарзида ўтказилган тадбирда Ўзбекистон футбол миллий жамоаси ва Ўзбекистон футзал миллий жамоаси қарама-қаршилигига гувоҳ бўлдилар.\nТадбир аввалида катта мониторларда Мираброр Усмонов босиб ўтган йўл видеоқаторлар орқали ёдга олинди. Унинг Ўзбекистон футболи ривожига қўшган ҳиссаси эътироф этилди. Ўйин бошланишидан олдин марҳум хотирасига бир дақиқалик сукут сақланди.\nШоу-матчда «ўз майдони»да ўйнаган футзал жамоаси катта яшил майдон вакилларини йирик ҳисобда мағлуб этди.\nЯқин ўтмиш юлдузлари ва амалдаги футболчилардан ташкил топган футболчилар жамоаси «зал эгалари»га етарли қаршилик кўрсатганига қарамай, футзалчилар кўникмалари ҳисоб 0:4 бўлишида етарлича «тош босди».\nKun.uz мухбири ушбу футбол оқшомидан фотогалерея тақдим этади.\nЎзбекистон футбол миллий жамоаси – Ўзбекистон футзал миллий жамоаси 0:4\nГоллар: Жавлон Аноров, Азиз Ҳайдаров (автогол), Даврон Чориев, Дилшод Раҳматов.\nФутбол миллий жамоаси: Санжар Қувватов, Сарвар Каримов, Иброҳимҳалил Йўлдошев, Ислом Тўхтахўжаев, Суннатилла Абдуллажонов, Улуғбек Абдуллаев, Одил Ҳамробеков, Ҳожимат Эркинов, Нурилло Тўхтасинов, Азиз Турғунбоев, Темур Кападзе, Азиз Ҳайдаров, Сервер Жепаров.\nФутзал миллий жамоаси: Рустам Умаров, Равшан Элибоев, Дилшод Раҳматов, Даврон Чориев, Нодир Элибоев, Машраб Одилов, Акбар Усмонов, Жавлон Аноров, Шуҳрат Тожибоев, Фарҳод Абдумавлонов, Константин Свиридов, Андрей Шлёма, Дилшод Ирсалиев, Артур Юнусов.


10:42 / 07.07.2017\nАҚШ президенти маъмурияти Сурия масаласи бўйича янгича ёндашувни кўриб чиқмоқда ва бундан кейин Башар Асад мамлакат президентлигидан кетишини талаб қилмоқчи эмас. Бу ҳақда Оқ уй ва Конгрессдаги манбаларига таянган ҳолда The Daily Beast портали маълум қилди.\nХабарга кўра, бу қадам АҚШнинг Суриядаги инқирозни ҳал қилиш бўйича янги стратегия доирасидадир. Шунингдек, Америка ҳукумати Сурияда Москва таклифига кўра хавфсизлик зоналари яратилиши ҳамда мамлакат ҳудудида Россия ҳарбий полицияси бўлишига рози.\nЯнги стратегиянинг асосий мақсади ИШИДни узил-кесил йўқ қилиш ва унга ҳудудларни қайтариб олиш учун имконият қолдирмаслик ҳисобланиши айтилмоқда. Бироқ АҚШ ИШИДдан тортиб олинган ҳудудлар назоратини Сурия расмийларига эмас, коалиция қўллаб-қувватлаётган мухолифатга, «Сурия Демократик кучлари»га топширишни мўлжаллаган.\nҚайд этилишича, бу борадаги музокаралар Москва ва Вашингтон томонидан бир неча ойдан буён муҳокама этилиб келинмоқда. Бу лойиҳа АҚШ Давлат департаменти раҳбари Рекс Тиллерсон томонидан ишлаб чиқилганди.\n6 июль куни Тиллерсон АҚШ ва Россия президентлари учрашувида муҳокама қилинадиган мавзулар қаторида Сурия Араб Республикасидаги вазият ҳам бўлиши ҳақида айтиб ўтганди.\nМазкур режа Ҳамбургдаги G20 саммити доирасидаги АҚШ ва Россия томонлари учрашувида тақдим этилиши кутилмоқда.\nАҚШ президенти Доналд Трамп ва Россия президенти Владимир Путин Ҳамбургда бугун учрашув ўтказади. Учрашув Тошкент вақти билан соат 18:45да бошланиши кутилмоқда.


Навоий таваллудининг 571 йиллиги муносабати билан олий ўқув юртларида навоийхонлик кечалари ўтказилди, истироҳат боғларида тадбирлар ташкил этилди.\nЎзбекистон Маданият ва спорт ишлари вазирлиги матбуот хизмати раҳбари Ҳиндол Мадраимовнинг айтишича, ҳазрат Алишер Навоийнинг таваллуд куни республика бўйлаб кенг нишонланмоқда:\n- Тошкентдаги катта театрларда Алишер Навоий ижодига бағишланган кечалар бўлиб ўтади. Бу кечаларда навоийшунос олимлар, шеърият ихлосмандалари қатнашадилар. Менга энг ёққан томони пойтахтдаги олий ўқув юртларида феврал ва март ойларида классик қўшиқчимиз Муножот Йўлчиева ҳазрат Навоий ижодига бағишлаб концерлар ўтказади. Бугун Тошкентдаги истироҳат боғларида ҳам бир қанча тадбирлар ташкил қилинган, дейди Ўзбекистон Маданият ва спорт ишлари вазирлиги матбуот хизмати раҳбари Ҳиндол Мадраимов.\nАлишер Навоий қабри\nЎзА тарқатган хабарга кўра, Ўзбекистон Халқ таълими вазирлиги томонидан мазкур санага бағишлаб 20 январдан 20 февралгача умумий ўрта таълим мактабларида "Буюк аждодларни ёд этиб..." мавзуида адабиёт байрамлари ўтказилади.\nФилология фанлари доктори, навоийшунос олима Суйима Ғаниеванинг айтишича, Ўзбекистонда 1957 йилда буён Навоий ижодига бағишланган илмий конференция ўтказиб келинади. Олима ана шу конференцияларнинг ҳаммасини ёзиб келганини айтар экан, Навоий ижоди ҳақида тадқиқот олиб борган ўзбекистонлик ва хорижий олимларнинг илмий изланишлари бу йил алоҳида бир китоб ҳолида нашр этилганини таъкидлайди:\n- Ўтган йил Навоий ҳазратларининг 570 йиллигига бағишлаб янги 10 томлик китоб нашр қилинди. Бир гуруҳ олимлар Навоийнинг қўлёзмаларни яна қайтадан қиёс қилиб, изоҳларни янада чуқурлаштириб қаттиқ меҳнат қилдилар. Бу китоб Навоий қалами остидан чиққандай тайёрланди, дейди навоийшунос олима.\nСуйима Ғаниева китоб ададининг бор-йўғи минг дона эканлигидан таассуфда эканлигини айтади.\nЯна бир навоийшунос олим, филология фанлари номзоди Бахтиёр Исабековнинг айтишича, Навоийнинг минг ададда нашр этилган 10 томлик асарлари ҳатто мамлакатдаги мактабларга ҳам етмайди. Олим фикрича, сўнгги 20 йил ичида Навоий ижодига эътиборни йўқ деб бўлмайди:\n- Менинг назаримда Навоий ижодига эътибор ёмон эмас, бироқ бунинг ҳаммаси оғизда бўлаётганга ўхшайди. Чунки, Навоий бошқа халқларда бўлганда унга бўлган муносабат жуда бошқача бўлган бўларди, деб ўйлайман. Навоийнинг байрами мен Навоийни биламан, ўқиганман деган одамларнинг байрами эса, балки бутун миллатнинг байрами бўлиши керак. Бироқ, ҳозир мактаб ўқувчиларининг аксарияти Навоийдан тўрт қатор шеър ҳам айтиб беролмайди. Навоий китобини минг нусхада чиқариш, бу уят. Уни юзминглаб нусхада чиқариш керак,- дейди Бахтиёр Исабеков.\nАлишер Навоийнинг Ҳиротдаги қабри\nЎзбекистонда Навоий туғилган кун байрам қилинаётган бир пайтда, унинг Ҳиротдаги қабри қаровсиз ҳолда ётибди.\nШоир қабрида мақбара бунёд этиш ҳақида Ўзбекистон ҳукумати қарор қабул қилгандан сўнг, бу ишга масъул қилинган Бобур номидаги экспедиция ишни бошлаб юборган эди. Бироқ Афғонистондаги нотинчликлар сабаб, мақбара қуриш ишлари тўхтатилди ва ўзбекистонлик меъмору-қурувчилар чиқиб кетди.\nЭкспедиция раҳбари Зокиржон Машрабовнинг айтишича, қурувчилар ҳаётига хавф бартараф этилган куни, қурилиш ишлари давом эттирилади:\n- Ҳозир менга Афғонистондан икки вакил келяпти. Генерал Абдурашид Дўстимнинг хизматида бўлган Муҳаммад Раҳим деган генерал бўлган. Ўша одамнинг вакили. Бу одам ҳозир тадбиркор.Султон Ҳусайн Бойқаронинг қабрини ҳам проект қилиб беринг, деяпти. Лекин ишонасизми, ҳозир вазият тинч эмас. Ҳирот атрофида толибонлар пайдо бўляпти. Ишонинг агар тинчлик бўлса, ҳукуматимиз менга рухсат этади, ишни давом эттирамиз,- дейди Зокиржон Машрабов.\nНавоийшунос олима Суйима Ғаниева ҳам шоир қабрининг қаровсиз аҳволда эканлигидан таассуф билдирар экан, Навоий ёди фақат мақбаралар ва баландпарвоз гаплар билан эмас, балки юракларда қадрланишини истайди:\n- Ҳақиқаттга етишган ирфонийлар, жумладан Жалолиддин Румий айтган: "Менинг қабримни ердан ахтарманг, менинг қабрим орифларнинг қалбидадур". Ҳазрат Навоий ҳам доим бизнинг қалбимизда, - дейди навоийшунос олима Суйима Ғаниева.


Жанубий Кореяда фавқулодда ҳолат эълон қилинишига нима сабаб бўлди?\n17:34 / 16.12.2016\nЖанубий Корея республикаси ҳукумати 16 декабрь куни фавқулодда ҳолатнинг юқори даражасини эълон қилди. Бунга мамлакатдаги паррандачилик фермаларида парранда гриппининг тез суръатларда тарқалаётгани сабаб бўлган.\nҲукуматнинг саъй-ҳаракатларига қарамай, улар парранда гриппи тарқалишига барҳам бера олмаяпти. У мамлакатнинг турли туманларига кириб бормоқда. Шу муносабат билан, республика ҳукумати фуқароларга мурожаат қилиб, эпидемияга қарши курашишда кўмак беришни сўраган ва инфекцияни жиловлаш бўйича янги чораларни эълон қилган.\nКорея қишлоқ хўжалиги ва чорвачилик вазири Ким Чжэ Су махсус мурожаат билан чиқиш қилган. Унинг қайд этишича, мамлакат марказий ва жанубий туманларининг икки ҳудудида 17 ноябрда аниқланган инфекция, кейинчалик, бошқа туманларда ҳам аниқланган.\n"Бу сафар бизга H5N6 намунаси хуруж қилмоқда. У 2008 йили Кореяда пайдо бўлган H5N8 намунасидан хавфлироқдир. Шу боис биз унинг тез суръатларда тарқалишини тахмин қилаяпмиз", - деб огоҳлантирган Ким. Унинг айтишича, гарчи мамлакатда бир ойда 16 млн парранда йўқотилган бўлса-да, эпидемия тарқалиши давом этиши, етказилган зарар миқдори ортиши мумкин.\nЖанубий Корея фавқулодда ҳолат эпидемия парранда гриппи


Тил- миллеттиң айнасы – Qaraqalpaqstan Respublikası\nТил- миллеттиң айнасы\n01.12.2020 11:14:06 89 Baspaǵa shıǵarıw\nТил-бул жәмийетте адамлар арасында қарым-қатнас жасаӯдың ең әҳмийетли қуралы есапланады. Тилсиз жәмийет, жәмийетсиз тил болмағанындай ҳәр бир миллеттиң, ҳәр бир халықтың ата-бабаларынан мийрас болып қалған өз ана-тили болады.\nБыйыл қарақалпақ тилине мәмлекетлик тил бийлиги берилгенине 31 жыл толды. Мине усы мүнәсибет пенен Қараөзек районлық Халық билимлендириӯ бөлимине қараслы 1-санлы улыӯма орта билим бериӯ мектебинде «Тарийхымсаң, тәғдиримсең, келешегимсең, ана тилим’» атамасында байрам кешеси өткерилди.\nСондай-ақ, мектептиң 9-11-класс оқыӯшылары арасында Қарақалпақ әдебиятының уллы тулғасы Бердақ Ғарғабай улының дөретиӯшилигине бағышланған «Хызмет еткил удайына халық ушын’» атамасында көркем оқыӯ таңлаӯы өткерилди.\nТаңлаӯ жуӯмағында 10-класс оқыӯшысы Улбосын Қуӯанышбаева биринши орынды ийелеп республикалық басқышқа жоллама алды.\n«Ана тилим – сен басқадан айырмам!», «Китап руҳхыйлығымыз» атамасында шығармалар таңлаӯы, «Тил миллеттиң айнасы» атамасында байрам кешеси өткерилди.\nИлаж қатнасыӯшыларына мектептиң талантлы оқыӯшылары тәрепинен таярланған концерт бағдарламасы қойып берилди.\nҚараөзек районлық Халық билимлендириӯ бөлимине қараслы 1-санлы улыӯма орта билим бериӯ мектебиниң қарақалпақ тили ҳәм әдебияты пәни оқытыӯшысы